text:
Poe eta kuring nyorangan mapay mapay jalan sawah, galengan nu baheula mindeung jadi carita pangulinan kuring keur leutik jeung babaturan, sosorodotan dina gawir sawah nu hejo ku jukut, turun ka handap nepi ka baju teh bobolokot ku leutak nu antukna balik dicarekan ku indung bebeakan hehe, ah tapi da dasar bangkelang kuringmah, dicarek sababaraha kali ge tara kapokan, malahan nu ayamah kalah ngahajakeun, naek tangkal jambu, tangkal sawo nu nini, tangkal buah nu tatangga jang ngarujak teu bebeja haha.
Ah nyaan kuringmah mun diinget inget baheula buntangul pisan, kalakuan ciga budak lalaki, teterekelan, maen kaleci duh nepi ka pernah ngarandapan cicing pinuh ku cipanon ngararasakeun kanyeri dina kasur sabulan lantaran labuh tina sapedah nepi ka tulang suku potong hiks, nepi ka teu bisa miluan UAN alias ujian kelulusan basa kelas genep, nya kapaksa w aya guru nu nungguan kuring ngajawab soal di imah (ah tapi angger w teu meunang niron tawa dibejaan, tega pisannya "jelema geuring di titah mikir bereung jeung nyanyautan nyeri tulang hiks"!
Tapi ayeuna kuring geus nyengseung gede, mun ceuk baturmah kuring teh geus parawan heuheuy lain budak bau cikur deui, geus boga kabogoh nu kasep deuih *nya enya atuh, meunya teuing geulismah hiiiy!, geus boga hate ka lalaki (maksud teh duriat ceuk kang Darso mah), nya papakean ge geus aya ka era, daek make nu ririmbil saeutikmah teu ciga baheula ngan sakur mamake kaos sangsang rek ulin teh haha (cape deh, hereudang atuh da).
Duh nyeblak hate ninggali ngeplakna sawah nu keur meujeuhna dipanen, koneng pare nyurucudkeun cimata, inget ka jaman jaman baheula keur meujeuhna baong, sok ngala eceng, nyair impun, ngiluan nguseup (tapi tara wani da sieun oray, ninggalikeun w ti kajauhan), jeung ngala antanan (paragi coel sambel), najan di carek ge ku kolot tapi da neugtreug we hayang, ceuk kang Obama mah “No matter hey said” pokoknamha “maju terus pantat mundur” oops!
Baheula mah enya ge kuring teh Tomboy ceuk si Oneng mah, tapi angger we ari hatemah “feminim” heuheu hayang w meuli Barbie (dibaca berbi ceuk si Enung mah), jeung mun aya kahayang teh olo olo pisan, kudu pok torolong, heu maklum baheula kuring can boga adi awewe, jadi budak panggedena nu ogoan jeung imut imut najan sakapeung amit amit heheh, jeung da baheulamah kaayaan kolot teh lumayan keur aya, hayang meula nanaon ge asal kuringna cageur da dilaksanakeun waelah, Alhamdulillah.
Ayeuna kuring geus gede, kaayaan kolot ge geus beda, nyaa geus kudu kituna w meureun ku gusti Allah teh, da kawas ceuk papatah ge “hirupmah moal salawasna datar, aya mudun jeung tanjakanana”, nya matakna kuring sabisa bisa narimakeun jeung nyukuran nu ayeuna ku kuring dipimilik, da lamun melong kaluhurmah ke ka dupak, melongna mindeung ka handap ngambeh mindeung oge ngusap dada, nyukuran sagala nu ku urang dipimilik ayeuna, da baturmah moal tangtu boga jeung ngapimilik.
Alhamdulillah nun gusti, masih keneh dibere kahirupan jeung kanikmatan nepi ka renghapan ayeuna, moal kaitung jeung moal kawales naon naon nu geus dipaparinan ku Anjeun teh, hampura abi nu


c: text/html

text:
X
X nyaéta hurup ke-24 dina alfabét Latin. Hurup ieu dibaca /ɛks/. Dina élmu fonétik, x nyaéta lambang IPA sarta X-SAMPA pikeun konsonan desis wiati-wiati tukang nirsuara, kawas dwihuruf "kh" dina kecap "khusus" dina basa Indonésia.
Daptar eusi
Sajarah[édit | sunting sumber]
Dina mulanya, gabungan konsonan /ks/ dina basa Yunani Kuna ditulis sarua, minangka Khi X (dialek Kulon) atawa Ksi E (dialek Wétan). Pamustunganana, Khi dipaké pikeun sada /kʰ/ (/x/ dina basa Yunani Modérn), samentara Ksi dipaké pikeun sada /ks/. Urang Étruska geus nyokot alih X ti dialek Yunani Kulon Kuna; mangka, X ngawakilan sada /ks/ dina basa Étruska sarta Latin.
Henteu dipikanyaho naha hurup Khi sarta Ksi mangrupa ciptaan urang Yunani, atawa asalna ti rungkun basa Semit. Khi diurutkan ampir dina ahir susunan alfabét Yunani, sanggeus hurup-hurup asal Semit, babarengan jeung Fi, Psi, sarta Oméga, jeung alpukah yén hurup-hurup éta mangrupa inovasi; leuwih deui, henteu aya hurup anu ngawakilan sada /ks/ sacara terperinci dina basa Semit. Aya hiji hurup Fénisia kheth anu kamungkinan berbunyi /ħ/, rada sarupa kalayan /kʰ/, tapi mulanya ditarima dina alfabét Yunani minangka konsonan /h/, sarta saterusna, dipaké pikeun sada vokal panjang Eta (H,n), mangka hurup éta henteu kasampak minangka asal hurup Khi. Hurup Fénisia Samekh (ngawakilan /s/) mindeng dianggap minangka inspirasi pikeun Ksi, tapi kawas anu diterangkan, Khi miboga wangun anu béda ti Ksi—meskipun hurup éta meureun mangrupa variasi séjén anu ogé asalna ti samekh. Wangun asal samekh sugan mangrupa hiéroglif Mesir pikeun Djed, tapi ieu ogé henteu pasti alatan euweuh wangun Protosinaitik pikeun hurup ieu anu idéntik kalayanana.
Pamakéan[édit | sunting sumber]
- Dina Alfabét Fonétis International, [x] nyaéta simbol konsonan desis wiati-wiati tukang nirsuara.
- Dina alfabét Latin, X melambangkan sada /ks/.
- Dina Angka Romawi, X melambangkan bilangan 10 (sapuluh).
- Dina sawatara basa, minangka parobahan peunteun fonétik sarta adaptasi tulisan leungeun, X dilafalkan berbeda-beda.
- Dina basa Indonésia, X dipaké dina istilah anu diserep ti basa kosta, contona xenon.
- Dina basa Inggris, X nyaéta hurup pikeun gugus konsonan [ks]; atawa sakapeung lamun dituturkeun ku suku kecap beraksen anu dimimitian jeung sada vokal, atawa lamun dituturkeun ku "h" nirsuara sarta sada vokal beraksen [gz] (conto: exhaust, exam); sawajarnana diucapkan [z] lamun jadi hurup kahiji hiji kecap (conto: xylophone), sarta dina sawatara kecap majemuk sada [z] henteu robah (conto: meta-xylene). X ogé melambangkan sada [kʃ] dina omongan anu lekasan kalayan -xion. X ogé melambangkan sada [gʒ] atawa [kʃ], contona dina kecap luxury sarta sexual. Lamun hurup X mengawali kecap dina basa Inggris kawas xynene sarta sada z anu dihasilkeun, mangka hurup X henteu diucapkan. X di ahir kecap biasana diucapkan [ks] (conto: ax/axe) kajaba dina kecap pinjaman kawas faux (tempo ulasan pikeun basa Perancis, di handapeun).
- Dina basa Malayu, X lain waé mangrupa hurup anu pang saeutik dipaké di sakumna kosakata basa Malayu, hurup ieu seolah-olah henteu kungsi dipaké kajaba pikeun kecap-kecap anu nyebutkeun ngaran hurup ieu dina kecap kasebut (conto: sinar-X). Pikeun kecap-kecap pinjaman ti basa séjén anu ngandung hurup "x" kawas sex sarta xylophone, hurup x digantian kalayan "ks" ([ks] di tengah atawa ahir kecap) atawa "z" ([z] di mimiti kecap), ku kituna dieja séks sarta zilofon.
- Dina basa Spanyol lila, X disebut kawas [ʃ] alatan basa ieu masih sasada jeung basa Iberia anu séjén. Saterusna, sada ieu robah jadi sada [x] anu teuas. Dina basa Spanyol modérn, sada [x] dieja kalayan j, atawa kalayan g saméméh e sarta i, tapi x dikekalkan pikeun sasatengah ngaran (contona México, anu beralternasi kalayan Méjiko). Kiwari, X ngawakilan sada [s] (minangka hurup kahiji omongan), atawa alpukah konsonan [ks] sarta [gs] (conto: oxígeno, examen). Leuwih arang deui; kawas dina basa Spanyol lila, hurup x kaci disebut minangka [ʃ] di poé ieu dina kecap-kecap ngaran has kawas Raxel (variasi Rachel) sarta Xelajú. Dina variasi basa Spanyol di Amérika sarta séséo, digraf xc di excelente disebut minangka [ks] tapi di Spanyol, kombinasi konsonan kasebut disebut [ks-θ].
- Dina basa Albania, x ngawakilan [dz], samentara digraf xh ngawakilan [dʒ].
- Dina Hanyu Pinyin, sistem transkripsi resmi pikeun basa Mandarin, hurup x ngawakilan sada konsonan desis prawiati-wiati henteu bersuara (/ɕ/).
- Dina basa Jerman sarta basa Italia, X dipaké utamana dina kecap serapan.

robotstxt: allowed

filter: keep


text:
Gangas
Gangas, minangka istilah Sunda pikeun malignant, nyaéta istilah médis nu dipaké pikeun ngagambarkeun kasakit anu parna. Ieu istilah utamana dalit jeung kangker. Tumor gangas bisa ngarumpak wates kamekaranana, ngaranjah jaringan sabudeureunana, sarta bisa sumebar ka jaringan anu pajauh (métastasis), patojaiyah jeung tumor jinak anu teu mibanda pasipatan éta.
Istilah "gangas" dina ongkologi:
- saharti jeung kangker: Kagangasan (malignancy), néoplasma gangas (malignant neoplasm), jeung tumor gangas (malignant tumor)
- Malignant ascites
- Transformasi gangas (malignant transformation)
Cacad non-ongkologis nu diistilahkeun "gangas":
- Hiperténsi gangas (malignant hypertension)
- Hipertérmia gangas (malignant hyperthermia)
Rujukan[édit | sunting sumber]
- Wikipédia édisi basa Inggris. Malignant. Dicutat 2007-09-12.


text:
Ada beberapa sahabat yang meminta untuk ditayangkan contoh pidato bahasa sunda. Postingan sederhana kali ini tentang contoh pidato bahasa sunda. Selamat membaca !
Assalamu'alaikum we. wb.
Sampurasun !
Langkung
tipayun urang panjatkeun puji sinareng syukur ka Ilahiirobbi kalayan hidayah
sareng inayahna, urang sadaya tiasa kempel dina ieu tempat kalawan dina kayaan
sehat walafiat.
Rerencangan
anu ku simkuring dipikahormat !
Dina
ieu waktos, simkuring bade nerangkeun kumaha
pentingna hirup sehat kanggo urang sadayana. Janten, urang sadaya kedah atawa
wajib ngajaga lingkungan sareng awak nyalira pikeun urang sadaya tiasa ngajaga
tina sagala panyakit. Ku margi kitu, urang kedah ningkatkeun pola hirup sehat
kanggo kapayunna di kawitan ti ayeuna.
Dina
salah sahiji hadits diterangkeun…
“Annadhofatu minal
iiman”
Nu
hartosna : “Kabersihan teh sabagian tina Iman”
Tina
hadits eta, urang tangtu tos ngartos maksad sareng tujuannana, nyaeta urang teh
umat muslim anu ngagaduhan iman dina jero hate urang. Upami urang sadaya iman
ka Allah, berarti urang kudu bersih atanapi suci tina sagala kokotor boh hadas
alit atawa hadas ageung, nu nyebabkeun urang teu suci. Bersih eta sadaya teh nu
didasarkeun tina bersihna jeung sucina urang sareng lingkungan di sakitar
urang. Kabersihan sakola oge kudu urang jaga. Urang kudu mikacinta kabersihan
sangkan hate urang ge milu bersih.
Kabersihan
teh aya marupi-rupi macemna, nyaeta aya bersih hate, bersih jiwa, bersih raga,
sareng bersih rohani. Tah, urang kudu janten jalmi anu kaasup kana jalma anu
bersih sadayana. Allohumma, amien… Hayu urang sami-sami ningkatkeun pola hirup
sehat kanggo kasaean urang sadaya sangkan tiasa leuwih getol kana ibadah ka
Gusti nu Maha Welas tur Maha Asih.
Rerencangan
sadaya anu dipihurmat.
Cekap
sakitu sim kuring nyanggakeun pihatur, pamungkas pisanggem, bilih aya basa anu
kirang entep saeureuhna atanapi kecap anu kirang merenah larapna, mugi kersa
ngahapunten.
Wassalamu’alaikum Wr. Wb.
Annisa Pramuditha
SD Negeri Mande 03


text:
Matthew Bellamy
Matthew Bellamy anu ngaran aslina Matthew James Bellamy nya éta musisi jeung komposer anu tanggal 9 Juni 1978 di Cambridge, Inggris[1][2]. Lalaki anu biasa dilandi Matt ieu kasohor di Dunya musik salaku vokalis, gitaris, pianis jeung penulis lagu utama dina grup musik Muse[1][2]. Bakat musikna diwariskeun ti Bapana, George, gitaris grup musik The Tornados anu kasohor dina taun 1960-an[1]. Sababaraha lagu ti grup musik Bapana ieu ogé sering dikutip tur dipaké dina album kaopat Muse, Blackhole and Rvelation, saperti Telstar jeung Knight of Cydonia[1].
Matt gedé di Devon, sabada kolotna pisah, Matt diasuh ku ninina anu maksa manéhna pikeun maén gitar anlika umurna 14 taun[2]. Matt anu kaohor ku sorana nu luhur jeung falsetto ieu geus naratas karir musikna ti Taun 1994[1]. Matt anu papanggih jeung Chis Wostenholmes katut Dominic Howard ngabentuk grup musik Rocket Baby Dolls anu diganti jadi Muse[2][1]. Ti awal dibentukna, ieu grup musik can pernah ganti personil[1].
Matthew Bellamy dipilih jadi Guitarist of the Decade (Gitaris nu pangalusna dina 10 taun) ku majalah Total Guitar taun 2010 jeung asup ka peringkat 14 di NME poll dina katégori Greatest rock and roll hero of all time[2]. Matt biasa maké gitar Manson anu dijieun husus keur Matt ku Hugh Manson, Matt ogé biasa maké gitar Gibson Les Paul, Gibson SG jeung Fender Stratocaster[2]. Matt kungsi kaleungitan gitarna anu Jackson Rhoads sabada dialungkeun ka panongton[2].


text:
SASAKALA KAMPUNG GOYANG
Written By rizal pribadi on Minggu, 05 Mei 2013 | 06.37
Kacaritakeun hiji patempatan anu pinuh ku embeul nu matak nyilakakeun ka sakur jalma atawa sasatoan anu ngaliwatan eta tempat bakal ti leleup kana jero embeul. Hiji mangsa tengah peuting keur jemplang jempling, sora jangkrik silih tembalan maturan simpena eta peuting, ngan simpena eta peuting the leungit ku jorowoknya jalma-jalma anu keur ngepung bangsat gerot, eta bangsat teh geus ngagarong hiji imah nepi ka sakabeh anggota kaluargana maot di rogahala ku eta bangsat, iwal ti hiji orok anu salamet lantaran katutupan ku samping kebat bari tibra sare.
Bangsat eta di udag ku jalma sakampung ngan ngaleungit di palebah embeul, masarakat geus teu salah piker deui pasti eta bangsat the tileleup kana eta embeul nu jero, da sakur jalma nu nincak kana eta embeul, pasti moal salamet kulantaran eta embeul kalintang jero na, geus loba korban ku eta embeul, diantarana aya aki-aki tukang peuyeum tileleup kana eta embeul nepi ka ayeuna teu kapanggih ngan ukur tanggungan peuyeum anu ngambang dina eta luhureun embeul, malah mah sasatoan oge loba anu asup kana eta embeul, diantarana munding Pa Oyon jeung kuda Mang Sakri.
Sanajan geus di saeur ku taneuh jeung cadas eta embeul teh anggeur wae jero, malahan mah mun seug mah aya jalma anu bisa neuaskeun eta embeul mangka eta tempat embeul anu lega na lima hektar teh jadi milik manehanana da geus taak kabeh jalma ku ayana eta embeul.
Aya hiji kokolot kampung anu ngarana Abah Ne’en meulak dua tangkal caringin pikeun ciri ka sakabeh jalma sangkan ulah ngalewatan eta embeul, jarak ti tangkal hiji jeung nu hiji deui eta tangkal teh kira-kira 2 meter di tengah eta embeul.
Sababaraha taun kaliwat eta tangkal caringin teh geus geude nu umurna geus Saumur jeung si Ujang, nyaeta orok anu indung bapa na maot di rogahala ku bangsat nu tadi di caritekeun mimiti, eta budak teh geus mangkat rumaja. Tangkal caringin eta teh sok di jieun tempat pangulinan ku barudak anu ngadon hahaleuangan bar icing tararekel mapai-mapai akar anu mareulit jeung ngarambat kana sisi eta embeul, eta tangkal caringin teh sok oyag-oyagan lamun di tingali ti kajauhan mah alatan katebak ku angin siga tatangkalan anu keur ngaribing.
Hiji wanci si Ujang ulin sosoranganan tataekan dina tangkal eta caringin, ngan dina pikirna jadi ngarasa sono ka kolotna anu geus taya pi kieu euna, didinya manehna munajat ka Gusti nu Maha Agung bari ngeuclakeun cai panon kasono ka indung bapana, cai panon eta maruragan ngeuclak kana eta embeul ku kersaning Pangeran eta embeul teh jadi teuas ka keclakan cai panon. Nu ahir na tempat eta jadi milik si ujang.
Lila kalilaan tempat eta jadi hiji lembur anu pinuh ku masarakat jeung katelah ku jalma-jalma nu di sebut Kampung Goyang.
Label: Kliping


text:
Hiu
Hiu mangrupa lauk laut anu ka asup panggedéna, potonganana biasa sok disebut ogé cucut.[1] Hiu loba rupana jeung loba ngarana, aya anu ngendog jeung aya anu ngajuru, gedéna hiu teu sarua jeung paus, paling panjangna ngan nepi ka 13 méter, sungutna aya di handapeun hulu dina tonggongna aya sapasang cécépét, jeung lamun sisit diusap ti hulu ka buntut lésang, tapi sabalikna lamun diusapna ti buntut ka hulu karasa saperti ngusap parud, lantaran éta kulit nu garing sok dipaké hampelas.[1]. Hiu atawa cucut ka asup sakelompok (superordo Selachimorpha) lauk anu karang tulang rawan anu lengkep jeung awakna anu ipis.[2] Hiu napasna ku lima liang ingsang (sakapeung mah genep atawa tujuh, gumantung kana spesiesna) di gigir, atawa dimimiti saeutik di bagian tukang, jeung huluna.[2] Hiu miboga awak anu awakna dibuntel ku kulit dermal denticles pikeun nutupan kulit tina karusakan tina parasit, jeung pikeun nambahan dinamika cai.[2] Hiu miboga sababaraha huntu anu bisa diganti.[2] Hiu ka asup spesies anu ukuranan gedé saperti dampal leungeun hiu pigmi.[2] Euprotomicrus bispinatus, mangrupa spesies ti laut jero anu panjangna 22 cm.[2] Lauk paus atawa Rhincodon typus kagolong lauk pang gedéna anu bisa ngagedéan nepi ka 12 méter, Lauk anu mirip jiga paus daharna ngan plankton ngaliwatan alat panyaring di bahamna.[2] Hiu banténg atawa Carcharhinus leucas, nya éta paling kasohor tina sababaraha spesies anu renang dina cai laut atawa cai biasa (jinis ieu kapanggihna di Danau Nikaragua, di Amérika Tengah).[2]
Ciri-ciri pisik[édit | sunting sumber]
- Karangka
Kerangka hiu béda dibandingkeun jeung lauk-lauk anu miboga tulang saperti lauk kod, ku sabab tulangna tina tulang ngora, anu hampang jeung leuleus, sanajan tulang ngora ieu di lauk-lauk hiu mah leuwih kolot sakapeung mah bisa mengapur, nepi ka bisa jadi heuras saperti tulang.[3] Rahang hiu loba rupana jeung ceuk sahaol mah geus revolusi tina rongga ingsang anu munggran.[3] Rahang ieu teu napel dina cranium jeung miboga asupan mineral panambah anu méré kakuatan leuwih gedé.[3] Ilaharna hiu lila gedéna lantaran séksualna saeutik ngabalukarkeun saeutik katurunana dibandingkeun jeung lauk-lauk anu dipanén.[3] Ku sabab kitu hiu kagolong sato anu langka.[3]


text:
Maling Hayam Jeung Panganten
Tah simaling teh caritana rek maling hayam, rerencepan muka panto kandang bari jeung dugdag-degdeg da sieun kadengeeun kunu boga imah, barang keur muka panto kandang ngadenge aya sora awewe "kang....tos dibuka......", simaling ngagerendeng na hatena "duh! nyahoeun aing muka panto", simaling jempe sakeudeung, teu kungsi lila tuluy moncor sirahna ka kandang, ti imah kadenge deui sora awewe "duh kang tos lebet nya !!!" sorana rada tarik, simaling ngorejat bari kukulutus dina hatena "haram jadah! nyahoeun aing rek maling hayam !", padahal nu dijero imah mah teu nyahoeun nanaon da puguh keur sosonoan, maklum masih pangantenan.
Isukna simaling jualan bonteng di pasar, kabeneran sipanganten oge indit kapasar, pas liwat ka tukang bonteng awewena nyarita ka salakina bari ngadilak ka tukang bonteng, pokna teh "kang siga nu wengi nya!". maksudna kana bonteng, tapi Tukang bonteng ngageubeug hatena, rey...... beungeutna ngadadak beureum, tuluy hudang tina diukna, beretek lumpat tipoporose sieun ditewak, hatena baceo "duh bener-bener nyahoeun ka aing". padahal si awewe mah ngomong kitu teh kanu boga salakina.
Cilegon, 8 Desember 2006
Kiriman ti Tsabit
Nu ngumbara di Cilegon - Banten


text:
Teater Abad Pertengahan
Sanggeus kakawasaan Roma runtag, bantuan pamaréntah ogé teu katémbong deui.[1] Rombongan sandiwara keliling nu mintonkeun mime jeung para troubadour hirup nepi ka abad pertengahan Eropa.[1]
Naskah-naskah Terence, Plautus, jeung Seneca ogé diteundeun ku para paderi pikeun ditalungtik tur dianalisis gaya nulisna minangka model gaya basa Latin.[1] Drama abad pertengahan mekar antara taun 900-1500.[1] Ieu drama leungit dina taun 1600-an nalika jaman reformasi, iwal ti di Spanyol.[1]
Daptar eusi
Wangun Drama[édit | sunting sumber]
Drama Liturgi[édit | sunting sumber]
Ieu drama mimiti mekar taun 900-an minangka bagéan tina upacara misa.[2] Dina éta upacara dipintonkeun drama péndék dina basa Latin.[2] Caritana biasana museur dina carita-carita agamawi nu dicokot tina Bible.[2] Ieu drama dilakukeun di jero garéja nalika upacara misa.[2] Taun 1200-an, ieu drama mimiti dibawa kaluar garéja.[2]
Cycle[édit | sunting sumber]
Dina dasarna cycle masih aya dina tataran religious, ngan geus diseselan ku unsur bodor.[2] Pintonan cycle dipintonkeun dina karéta kuda.[2] Di sawatara dayeuh di Eropa, ieu pintonan dipintonkeun dina panggung nu panjang nu disebut Mansion. [2] Miracle Ieu drama nyaritakeun ngeunaan jalma-jalma suci (santo-santo).[2] Pintonanana biasana dilakukeun di jalan-jalan jeung di lapang. [2] Drama Moral Ieu drama leuwih museur kana téma kahadéan, nu beunghar jeung nu sangsara, élmu pangaweruh, nu pinter jeung nu bodo, jeung sajabana.[3] Tujuanana nya éta némbongkeun ayana hiji hal nu patukangtonggong dina ieu kahirupan. [3]Biasana sipat ieu drama henteu dramatis. [3] Dina drama ieu biasana aya badut minangka unsur bodorna. [3] Ieu drama ogé nu loba mangaruhan William Shakespeare dina jaman Renaissance. [3] Farce Sipatna sékulér mekar di saluareun geréja. Sipatna komikal sarta dumasar kana carita-carita masarakatna. [4]
Referensi[édit | sunting sumber]
- ↑ a b c d e Sumardjo,Jakob.1986.Ikhtisar Sejarah Teater Barat.Bandung:Angkasa Kaca 20 (id)
- ↑ a b c d e f g h i j Sumardjo, Jakob.1986.Ikhtisar Sejarah Teater Barat.Bandung:Angkasa Kaca 21 (id)
- ↑ a b c d e Sumardjo, Jakob.1986.Ikhtisar Sejarah Teater Barat.Bandung:Angkasa Kaca 23 (id)
- ↑ Sumardjo, Jakob.1986.Ikhtisar Sejarah Teater Barat.Bandung:Angkasa Kaca 24 (id)


text:
Gula
Dina pamakéan sacara umum, gula nujul ka sukrosa, atawa "gula bodas", disakarida kristalin warna bodas. Gula bodas ieu mangrupa nu pangmindengna dipaké pikeun ngarobah rasa jeung sipat katuangan. Gula bodas ieu sacara komersil dijieun tina tiwu atawa bit. Aya ogé gula tradisional nu dijieun tina cai kawung.
Gula "basajan", atawa monosakarida, kayaning glukosa, mangrupa gudang énérgi anu dipaké ku sél.
Pikeun iber lianna ngeunaan gula, baca monosakarida jeung disakarida.
Daptar eusi
Produksi[édit | sunting sumber]
Gula téh munggaran diproduksi di India. Nu marengan Iskandar Agung nyebutkeun ayana "madu nu dihasilkeun tanpa bantuan éngang"; salajengna mah gula téh dipopulérkeun ku urang Arab nu ngabudidayakeun tutuwuhan gula di Sisilia jeung Spanyol. Najan kitu, gula kakara nyaingan madu di Éropa sanggeusna Perang Salib. Bangsa Spanyol mimiti melak tiwu di Hindia Kulon taun 1506 jeung di Kuba taun 1523. Di Brazil mah tiwu téh mimiti dipelak ku bangsa Portugis taun 1532.
Gula bodas atawa sukrosa téh diékstraksi tina sumber tutuwuhan, nu utama mah nyaéta tiwu (Saccharum spp.) jeung bit (Beta vulgaris), nu ngandung gula 12%–20% tina beurat garingna. Sababaraha sumber lianna, di antarana korma (Phoenix dactylifera), sorgum (Sorghum vulgare), jeung kawung (Arengga pinnata). Dina taun finansial 2001/2002, produksi gula di sakuliah dunya téh nepi ka 134,1 juta ton.
Produsén utama gula tiwu nyaéta nu boga iklim haneut, kayaning Brazil, India, Cina, jeung Australia. daérah nu panglobana ngahasilkeun gula nyaéta Amérika Latin, AS, jeung bangsa-bangsa Karibia. Ieu béda jeung produksi gula bit, nu lolobana dihasilkeun di wewengkon nu iklimna leuwih tiis: Éropa kalér-ngulon jeung wétan, Jepang kalér, sarta sababaraha daérah di AS, misalna Kalifornia.
Gula tiwu[édit | sunting sumber]
Sanggeus dikumpulkeun, batang tiwu diancurkeun pikeun diala cairanana bari disaring. Cairan ieu lajeng diolah pikeun miceun kokotor (biasana maké kapur (kalsium oksida), lajeng dinétralkeun maké sulfur dioksida. Cairan ieu lajeng digolakkeun, sahingga kokotorna (nu ngendap jeung busana) bisa dipiceun. Salajengna, cairan ieu ditiiskeun (biasana bari dikocék) sangkan gulana ngakristal.
Gula kawung & kalapa[édit | sunting sumber]
Sacara tradisional, masarakat Nusantara geus mikawanoh gula, nyaéta anu dijieun tina lahang kawung atawa kalapa. Gula beureum ieu dijieun ku cara nu méh sarua, nyaéta ku cara manaskeun éta lahang nepi ka kuled pisan, anu salajengna dicitak jadi bentuk ganduan.
Gula bit[édit | sunting sumber]
Bit nu geus dikumbah disiksik, lajeng gulana diékstraksi ku cai panas. Kokotorna diendapkeun maké alkali kapur jeung karbon dioksida. Sanggeus disaring, jusna dipekatkeun ku jalan dipanaskeun nepi ka padetanana 70%-an. Gulana diékstrak maké cara kristalisasi nu dikontrol, ngahasilkeun kristal gula anu dipisahkeun maké séntrifusa. Cairan anu geus teu bisa diala gulana, disebut molaseu, ilaharna dipaké pikeun maraban sapi.
Kimia[édit | sunting sumber]
Dina biokimia, gula mangrupakeun molekul pang basajanna nu bisa diidéntifikasi salaku karbohidrat, nu ngawengku monosakarida jeung disakarida, trisakarida jeung oligosakarida, nyaéta gula nu diwangun ku hiji, dua, tilu unit atawa leuwih. Gula ngandung gugus aldehid (-CHO) atawa keton (C=O), nu duanana ngandung beungkeut ganda karbon-oksigén, sahingga gula téh réaktif. Gula lolobana nedunan rumus (CH2O)n , nu n-na antara 3 jeung 7. Nu teu cocog, di antarana déoksiribosa, nu ngaranna nunjukkeun "leungit"na hiji oksigén. Lian ti dikelompokkeun dumasar gugus réaktifna, gula ogé dikelompokkeun dumasar jumlah karbon nu dikandungna. Turunan triosa (C3H6O3) mangrupakeun antara dina glikolisis. Pentosa (gula 5 karbon) nu ngawengku ribosa jeung déoksiribosa, aya dina asam nukléat. Ribosa ogé mangrupakeun komponén sababaraha bahan kimia nu penting dina prosés métabolisme, kayaning NADH jeung ATP. Héksosa (gula 6 karbon), di antarana glukosa nu mangrupakeun substrat universal pikeun ngahasilkeun énérgi dina bentuk ATP. Dina potosintésis, tutuwuhan ngahaslikeun glukosa nu lajeng dirobah pikeun simpenan salaku cadangan énérgi dina bentuk karbohidrat lianna kayaning aci, atawa salaku sukrosa dina tiwu jeung bit.
Pentosa jeung héksosa loba nu bisa ngabentuk struktur cingcin. Dina bentuk nutup modél kieu, gugus aldehida atawa ketonna jadi teu bébas, sahingga loba réaksi nu jadi ciri gugus-gugus ieu teu bisa metu. Glukosa dina leyuran lolobana aya dina bentuk cingcin dina kasatimbangan, nu ngandung molekul ranté-muka kurang ti 0,1%.
Monosakarida dina bentuk ranté-nutup bisa ngabentuk beungkeut glikosida jeung monosakarida lianna, ngabentuk disakarida, samisal sukrosa, jeung polisakarida, samisal aci. Saméméh dipaké dina métabolisme, beungkeut glikosida ieu kudu dihidrolisis atawa dipegatkeun ku énzim nu tangtu. Sanggeus dicerna sarta diserep, monosakarida utama nu aya dina getih jeung jaringan jero, nyaéta glukosa, fruktosa, jeung galaktosa.
Istilah "gliko-" nunjukkeun ayana gula dina zat non-karbohidrat, contona glikoprotéin: protéin ngabeungkeut gula.
Nu kaasup gula basajan, di antarana sukrosa, fruktosa, glukosa, galaktosa, maltosa, laktosa, jeung mannosa. Golongan disakarida nu paling ilahar téh sukrosa (gula tiwu atawa bit - diwangun ku hiji glukosa jeung hiji fruktosa), laktosa (gula susu - diwangun ku hiji glukosa jeung hiji galaktosa), jeung maltosa (diwangun ku dua glukosa). Rumus disakarida ieu nyaéta C12H22O11.
Sukrosa bisa dirobah ku dihidrolisis jadi sirop fruktosa jeung glukosa, ngahasilkeun naon nu disebut invert sugar. Sirop ieu leuwih amis batan sukrosa aslina, sarta leuwih kapaké di industri pangan, sabab teu gampang ngalaman kristalisasi sahingga produk ahirna leuwih lemes.
Sajarah[édit | sunting sumber]
Nyieun gula ku cara nguapkeun jus tiwu dikembangkeun di India, kira 500 MM. Tiwu téh jukut tropis, nu sigana mah pituin Guinéa Anyar. Dina mangsa prasajarah, budayana sumebar ka Kapuloan Pasipik jeung India. Kira taun 200 MM, tiwu geus dipelak di Cina. Urang Kulon kakara wanoh jeung tiwu dina mangsa ékspédisi militér ka India. Nearchos, salah saurang komandan Iskandar Agung, ngagambarkeun tiwu salaku "jukut nu ngahasilkeun madu tanpa nyiruan."
Kaséhatan[édit | sunting sumber]
Taun 2003, aya laporan ti opat agén UN, WHO jeung FAO, nu dirumuskeun ku 30 urang ahli internasional. Laporan ieu nyebutkeun yén konsumsi gula ulah leuwih ti 10%. Tapi, Asosiasi Gula[1] di AS keukeuh yén saparapat ti dahareun jeung inuman urang téh ngandung gula, sarta teu ngabalukarkeun naon-naon.
Baca ogé[édit | sunting sumber]
Rujukan[édit | sunting sumber]
- Sugar, Wikipédia édisi basa Inggris (17 April 2006)
- A C Hannah, The International Sugar Trade, ISBN 1-85573-069-3
Tumbu kaluar[édit | sunting sumber]
Sajarah & budaya[édit | sunting sumber]
Pangan[édit | sunting sumber]
Kaséhatan[édit | sunting sumber]
Dagang[édit | sunting sumber]
- Wide range of information about sugars, from the Canadian Sugar Institute, a non-profit trade association of Canada's refined sugar manufacturers.
- Least Developed Countries sugar site
- African, Caribbean and Pacific sugar exporters
- Sugar Traders Association of the UK
- European Union sugar regime proposals
- WTO ruling on EU sugar regime
- US Sugar Import Program
- Sugar statistics
Gula jeung hiperaktivitas[édit | sunting sumber]
- "Sugar Buzz, Fiber Know-How" article from WebMD
- "The Myth of the Sugar Buzz" article from Skepticism.Net


text: Sanggeus ngabereskeun simbut bolongna, Walda ka cai mandi cai tiis. Bedug Subuhkadangu, walda indit ka masjid. Sarengsena Sholat, Walda ngadu’a..“Ya Allah.. Bagjakeun Mamah Jeung Bapa sangkan bisa hirup senang kawas batur.. Amin.”Rengse Sholat, walda balik ka Imahna.“Wah, asik euy! Enjing enjing aya cau! Hoyong nya!”“Awas tong nu di sisi!”“Kunaon kitu?”“Pan etamah gede jang mamah hehehe”“Mah hoyong Tas euy..”“Mana duitna Walda?!Ngaco we ah! Cau na tong nu di sisi nya!”“ah, dasar mamah mah! Nya entos atuh nu tengah we Walda mah!”“Ah, kitu atuh! hehehe”Sanggeus nyokot cau, walda diuk na lawang panto.“Walda tong diuk na lawang panto!”“Kunaon kitu pa?”“Ngahalangan jalan atuh!”“Oh hehehe”Unggal poe.. Walda jeung kulawargana hirup sederhana tapi bagja lantaran rasa silih asihsilih asah silih asuh di imahna. 3 poe deui Walda ulang taun. Kolotna inget, ngan api apiteu inget sabari gawe diditu didieu arek mangmeulikeun kado jang Walda. Dina poe ulangtaunna, walda ngadu’a ka Allah..“Ya Allah, hatur nuhun kanggo sadaya anu tos dipaparinkeun ku anjeun ka sim kuringsareng kulawarga.. Pang hapuntenkeun sadaya kalepatan sepuh kuring.. sareng bagjakeunMamah sareng Bapa ya Allah.. Amin..”Ba’da Ashar, kolotna balik ka imah. Nempo imah anu keur di riung ku tatangga.“Aya naon ieu teh?” Ceuk mamahna Walda.“Sabarnya!Sabarnya!Sabarnya!Sing sabar nya!”Tatanggana ngomentaran.“Aya naon?!”Teu disangka di imah si Walda geus ngagoler dikafanan, pupus lantaran kalaparan diimah.Indungna cerik ngagoak kokosehan di imahna anu butut kawas kandang hayam.


text:
One Piece
One Piece nyaeta salah sahiji judul manga jeung anime Jepang nu diciptakeun ku Eiichiro Oda dina kaping 24 Desember 1997.
One Piece mangrupakeun manga jenis shounen nu aslina diterbitkeun tiap mingguan dina majalah manga mingguan Weekly Shounen Jump.
Daptar eusi
Carita[édit | sunting sumber]
Carita dina One Piece dimulai waktos bajak laut terkenal nu oge mangrupakeun Raja Bajak Laut Gol D. Roger bade dieksekusi ku pamarentah dunia di kota Loguetown, Eastblue. Saacan dieksekusi, Roger ngungkapkeun yen manehna nyimpen sakabeh harta kelompok manehna nu disebut One Piece di hiji pulo nu ngaranna Raftel, nu lokasina aya di tungtung Grand Line.
20 taun nyelang di hiji pulau leutik ker berlabuh hiji kelompok Bajak Laut nu ngaranna Bajak Laut Rambut Beureum nu dipingpin ku Shanks, kelompok ieu dipikaresek tarutama pamingpinna ku hiji budak leutik nu ngaranna Monkey D. Luffy. Luffy nu ngidolakeun Shanks ngupayakeun manehna supaya bisa ditarima jadi kru na Shanks. Rasa sayang Luffy ka Shanks nambah drastis waktos Luffy diculik ku Higuma terus dibawa jeng dialungkeun ka laut, manangkala rek didahar ku monster laut, Shanks datang nyalametkeun Luffy, meskipun Shanks kudu leungiteun leungeun kirina. Teu lila ti harita Shanks jeng anak buahna ninggalkeun desa, sateuacan indit manehna mere topi nu jadi khasna nyaeta Topi Jarami nu engkena jadi ciri khas Luffy jeng kelompokna.
Sabaraha taun ti harita Luffy nu geus gede, ngawujudkeun cita cita na janten Bajak Laut, manehna pamit ti desa kanggo berpetualang ngurilingan dunia janten Bajak Laut demi ngengingkeun One Piece sareng janten Raja Bajak Laut berikutna.
Dina perjalanan ngawujudkeun ngimpina Luffy mulai ngumpulkeun babaturan kanggo janten kruna ti mimiti Roronoa Zoro, salah sahiji jago pedang nu profesina oge nyaeta tukang ngaburu bajak laut janten tukang tarung, teras Nami, awewe tukang maling nu teu resep ka bajak laut janten navigator kapal, Usopp, lalaki tukang bohong jeung ngocoblak janten penembak jitu kapal, Sanji, lalaki jago masak nu beuki ka awewe janten koki kapal, Tony Tony Chopper nu mangrupakeun sakadang rusa nu bisa ngomong janten dokter kapal, Nico Robin, awewe pinter tapi misterius janten ahli arkeolog kapal, Franky, lalaki satengah cyborg janten Tukang Kayu kapal sareng Brook, lalaki nu geus jadi tangkorak tapi hirup deui janten musisi kapal.
Karakter[édit | sunting sumber]
Puluhan karakter muncul dina carita One Piece ieu, tapi karakter utamana fokus dina kru topi jarami jeng pihak Angkatan Laut ditambah bajak laut Shirohige jeng Kurohige.
Lokasi[édit | sunting sumber]
Carita dina One Piece nyokot seting lokasi di dunia khayalan one piece, antara lain :
- East Blue
- West Blue
- North Blue
- South Blue
- Grand Line
Lalakon dina one piece[édit | sunting sumber]
luffy teh salah sahiji lalakon dina ieu carita, anjeuna teh gaduh kakuatan setan, sahingga anjeuna tiasa manjangkeun sagalarupi bentuk awakna, luffy teh ngadamel bajak lau anu dinamian bajak laut topi jerami, anjeuna teh gaduh babaturan, babaturan anjeuna teh dugi ka ayeuna aya 8 jalmi. anjeuna teh gaduh angeun-angeun palay jadi bajak laut. monkey d. luffy.
- pameng mastakana 400.000.000 belli
zorro teh nyaeta mangrupa salah sahiji babaturan luffy, manehna papendak sareng luffy di hiji pulau nu aya di east blue, manehna dibebas keun ku luffy tina salah sahiji tantara anu jagoan, zorro boga ka ahlian ngagunakeun pedang, sanes tinu lain anjeuna ngagunakeun 3 pedang sakaligus, dua pedang dina pangan saeng hiji deui na lambeuyna.
- pameng mastakana 120.000.000 belli
nami papendak jeung luffy di hiji pulau nu aya di east blue, anjeuna salah sahiji awewe nu aya di kapal na luffy, anjeuna oge nyaeta navigator di kapal luffy
- pameng mastakana 16.000.000 belli
usop teh babaturan ka opat nu direkrut ku luffy, anjeuna direkrut di salas sahiji pulau nu aya di east blue. di lembur asal na manehna dijulukan buraong, atawa beuki ngawadul.
- pameng mastakana 30.000.000 b3lli
anjeuna teh babaturan ka lima nu direkrut ku luffy, anjeuna di rekruk ku luffy disalah sahiji restoran nyaeta baratie restoran nu aya di east blue, anjeuna teh jago masak, anjeuna can pernah ngaggunakeun pananganana keur gelut kusabab panaganana teh salah sahiji anugrah paling suci ti sim gusti.
- pameng mastakana 77.000.000 belli
anjeuna na teh babaturan ka genep luffy, profesi anjeuna teh nyaeta dokterna kapal di bajak laut topi jerami, anjeuna ngagaduhan buah setan anu tiasa ngarubah anjeuna jadi berbagai bentuk sato nu sanes
- pameng mastakana 50 belli
anjeuna na teh babaturan ka tujuh luffy, anjeuna teh di julukan si iblis ti pulau manehna, manehna gaduh kakuatan buah setan anu tiasa ngagandakeun tubuh anu mana wae.
- pameng mastakana 77.000.000 belli
anjeuna teh babaturan ka dalapan luffy, anjeuna teh terampil dina ngadamel kapal, anjeuna teh salah sahiji murid ti tom, anu ngadamel kapal oro jackson (kapal raja bajak laut)
- pameng mastakana 33.000.000 belli
Media[édit | sunting sumber]
Carita One Piece diputer dina sabaraha media nyaeta dina bentuk manga, anime jeung dina bentuk film lepas.
Manga[édit | sunting sumber]
Carita carita One Piece paling up to date ayana dina bentuk manga nu dimulai ti taun 1997, lumangsung dugi ka ayeuna. Dugi Oktober 2011, di Jepangna tos dirilis 63 volume manga One Piece (komik), samentara di Indonesia, rencanana bulan Desember 2009, bakal diterbitkeun volume ka 53.
Samentara menurut bab nu paling anyar nu diterbitkeun dina majalah Weekly Shonen Jump Shueisha, tos dugi ka bab 643 per tanggal 23 Oktober 2011.
Anime[édit | sunting sumber]
Film[édit | sunting sumber]
Salapan film One Piece geus dirilis, film ka sapuluh bakal dirilis. Daftar film One Piece nyaeta :
- 1. One Piece
- 2. Clockwork Island Adventure
- 3. Karajaan Chopper di Pulo Binatang Aneh
- 4. Petualangan buntu
- 5. Kutukan pedang keramat
- 6. Baron Omatsuri jeung pulo rahasia.
- 7. Tentara mekanik raksasa ti istana Karakuri.
- 8. Putri padang pasir jeung bajak laut : Patualangan di Alabasta.
- 9. Episode tambahan Chopper : Mekar di musim tiris, kaajaiban Sakura.
- 10. Dunia nu kuat.
Loka luar[édit | sunting sumber]
- Japanese
- Official manga website of Weekly Shōnen Jump
- Official anime website of Toei Animation
- Official anime website of Fuji Television
- English


text:
Minggu, 12 April 2009
BIANTARA PATURAY TINEUNG
Assalamu’alaikum wr. wb.
Puji sinareng sukur kasanggakeun ka Allah Illahi Robbi. Alhamdulillah wasyukurilah, Laillahhailallah, Subhanallah dina danget ieu urang sadaya tiasa riung mungpulung dina raraga nyakseni upacara Paturay Tineung, wireh sim kuring saparakanca bade ngantunkeun ieu sakola sabada tamat diajar salami tilu taun.
Bapa kalih Ibu, hadirin hormateun sim kuring
Mungguh ari waktu asa nyeak pisan sajorelat. Asa kamari keneh sim kuring saparakanca munggaran lebet ka ieu sakola, ayeuna tos kedah paturay deui. Sim kuring saparakanca kedah miang deui neraskeun sakola, ngahontal harepan sareng cita-cita.
Kantenan wae salami tilu taun diajar di ieu sakola, seueur pisan anu bakal janten panineungan. Di dieu, di sakola urang nu genah pikabetaheun, sim kuring saparakanca diajar neangan elmu. Ruang riung boh di kelas boh dina rupa-rupa kagiatan bari sakapeung sempal guyon gogonjakan sareng rerencangan. Tangtos bae eta sadayana bakal janten panineungan nu moal kahihilapkeun. Atuh kasaean Bapa kalih Ibu Guru sadaya, elmu pangaweruhna anu didugikeun ka sim kuring saparakanca tangtos bakal nyerep dina angen, janten obor nu nyaangan jalan sorangeun. Pamugi elmu nu katampi sing janten mangpaat kanggo abdi saparakanca.
Saterasna pirang-pirang kasaean Bapa kalih Ibu, sim kuring saparakanca teu tiasa males eta kasaean, mung tiasa ngedalkeun du’a, pamugi rupining elmu sareng katiasa anu parantos dipaparinkeun, kenging ganjaran anu mangtikel-tikel ti Allah Ala Wa Zalla. Amin
Bapa kalih Ibu guru kalebet rengrengan ti tata usaha, salami sim kuring saparakanca diajar di ieu sakola tangtosna seueur pisan kalepatan, seueur pisan sikep sareng paripolah anu tangtosna tiasa janten ngajaheutkeun manah ka sadayana. Jalaran kitu, ngawakilan rerencangan sadayana, dina danget ieu sim kuring neda sih hapuntenna, mugi jembar hapuntenna kana samudaya kalelepatan sareng kaluluputan.
Pamungkas, neda pidua ti sadayana, pamugi sim kuring saparakanca nu lulus taun ieu sing tiasa neraskeun tolabul elmu. Lungsur-langsar teu aya halangan-harungan, nyukcruk elmu di tingkat nu langkung luhur
Rupina sakitu nu kapihatur. Bilih aya basa nu kirang merenah, kecap nu kirang larap, bilih aya kalimah nu teu raos kana manah, neda hapuntenna
Wabillahi taufik wal hidayah. Wassalu’alaikum wr. wb.
Biantara Wawakil Guru/Kapala Sakola
Assalamu’alaikum wr wb
Alhamdulillahirobbil’alamin. Washolatu wassalamu ‘ala asrofil anbiyai wal mursalin, Allahumasali Muhammad wa’alla alihi washobihi ajma’in.
Wiwitan puji kagungan Illahi Robbi, sadaya puja mung kagungan Allah. Alhamdulillah dina danget ieu urang sadaya dipaparin kasehatan lahir sareng batin, oge kakiatan kanggo tiasa kempel ngariung di dieu patempatan, dina raraga ngaluuhan acara paturay tienung sareng pangjurung du’a kanggo para siswa anu parantos lulus ti ieu sakola.
Salam sinareng solawat muga netes ka Nabi Muhammad SAW, natrat ka para karabat, para ahli sareng sahabat.
Hadirin nu dipihormat, dina danget ieu mangrupi dinten anu kebek ku kabingah sareng kabagjaan kanggo urang sadaya, kabingah Bapa Ibu Guru kalih sepuh-sepuh para siswa, rehing putra-putri urang parantos rengse diajar, salami tilu taun, nyukcruk elmu pangaweruh sareng katiasa di ieu sakola. Kalintang wajarna upami urang sadaya ngucapkeun Alhamdulillah.
Salami tilu taun para siswa diatik sareng diaping ku Ibu kalih Bapa Guru, dipaparinan elmu sareng katiasa keur pibekeleun maranehna jaga dina mangsa nu bakal datang. Waktos tilu taun diajar di sakola mung saukur janten rawayan tina panjangna lalakon hirup anu kedah disorang. Mugi-mugi bae sadaya elmu nu parantos dipaparinkeun ku Ibu sareng Bapa guru sing janten lawang pamuka keur para siswa kanggo nyangking paelmuan saterasna. Panghudang sareng pangjurung ti Ibu Rama anu janten sepuhna kalintang diperyogikeunana, malih eta saestuna nu langkung utami, nu langkung anteb tapak guratna, nyaeta didikan ti ibu sareng ramana.
Ka sadaya para siswa anu bade ngantunkeun ieu sakola, Bapa mung tiasa ngajurung ku du’a, mugi-mugi hidep sadaya siang tiasa neraskeun sakola. Sing langkung suhud sareng junun dina diajar, sing langkung motekar, sabab elmu teh kasakten diri. Elmu tungtut dunya siar, sing pinter ngaraksa diri. Hidep sadaya sing jucung sing nanjung, tapi poma masing inget dina rengkak jeung paripolah, boh di sakola boh di lingkungan masyarakat, pamugi masing tarapti, kedah adab ka sasama, hade budi someah reujeung darehdeh. Rengkuh ajrih ka saluhureun, heman nyaah ka sasama, bear bageur ka sahandapeun. Mun hayang jadi jalma nu dihormat diajenan ku nu lian, anu disebutkeun tadi mugi sing jadi papagon hirup. Insya Allah.
Pamungkas, bapa mung saukur ngiring ngajurung, mugi-mugi naon anu dipiharep jeung dicita-cita sing laksana tinekanan. Teu hilap, kalayan asmana Ibu kalih Bapa guru sadayana. Bapa nyuhunekun dihapunten tangtu aya kalepatan. Paribasa clik putih clak herang, caang bulan opat welas, urang lubarkeun samudaya kaluluputan.
Sakitu nu kapihatur. Bobo sapanon carang sapakan, bahe carekna langkung saurna, neda sihapunten.
Wabillahi taufik wal hidayah. Wassalu’alaikum wr wb.
6 komentar:
nah gitu atuh... kalo ada yang posting ginian di blognya kan gua gak jadi pusing pas pelajara b.sunda.. :) makasih yuahhh ;)BalasHapus
bener banget.....BalasHapus
apalagi ak nak pindahan..jadinya suka kesulitan kalo ada tugas yang berbau bau basa sunda.....
thanks yah.... :D
nuhuuuunn . jadi kabantu niii.. :DBalasHapus
Hutur nuhun atuh,,,,,BalasHapus
sippp. kalo ada kekurangan tolong komen ya sob...BalasHapus
Hatur nuhun kangBalasHapus


text:
Langsung wae ah, ieu Bendungan Rentang tea, lokasina teh di Rentang, Desa Panongan kitu lebetna, duh, padahalmah tatangga pisan (Abdi di Desa Salawana tea) tapi teu apal statusna asup Desa naon..hehehe.. Tah, di handap ieu peta Bendungan Rentang anu di candak ti Peta Google alias Google Maps, foto-foto sanesna ngke di ahir tulisan ieu..
Jiga kumaha bendungan rentang teh kaayaanana? Mangga di simak deui wae lirik lagu Bendungan rentang nu dinyanyikeun ku Kang JK alias Jojo Karjo.. Owh, can apal lirikna mana? cobi klik didieu pami bade ningali mah, tos aya dipostingkeun kok.. MP3 Bendungan Rentang oge atos dipostingkeun link downloadna, cobi klik didieu geura.
Atos ah, sakieu heula bewara na, da ieu teh tos disiapkeun di kapungkur, kantung ngopi paste hungkul, kusabab nuju sibuk simkirungna, jadi weh dugi nembe ayeuna di pedar… emang sibuk naon Kang? Pan tara kamana-mana si Akang mah, sanes? Sibuk naon nya? Teu ngarti simkirung ge..hehehehe.. Nuhunkeun pidu’a ti sadayana wae nya.. Mugia sadayana lancar.. Amiin.. Mugia nu maos ieu tulisan oge sing dilancarkeun sagala urusana ku Gusti Alloh SWT.. tuh hebatnya, menang do’a maca blog Kang Iwan mah..hehehe,..


text:
Komoro
- Artikel ieu ngeunaan nagarana. Pikeun kapuloannana, tempo Kapuloan Komoro
Komoro (Basa Arab: جزر القمر, Ǧuzur al-Qumur/Qamar), resminia Uni Komoro (Basa Komoro: Udzima wa Komori, Basa Prancis: Union des Comores, Basa Arab: الاتحاد القمري al-Ittiḥād al-Qumurī/Qamarī) nya éta hiji nagara kapuloan di Samudra Hindia, di juru kalér Selat Mozambik, antara Mozambik jeung Madagaskar. Nagara lian nu deukeut Komoro nya éta Tanzania di kalér-kulon jeung Seychelles di kalér-wétan. Ibu kotana nya éta Moroni dina Grande Comore.
Komoro mangrupakeun anggota ti Uni Afrika, Francophonie, Organisasi Sabilulungan Islam, Liga Arab, jeung Komisi Samudra Hindia. Sajarah nagara ieu miboga loba kudéta ti kamerdikaanna dina 1975. Dina 2008, kira-kira saparo populasi aya di handap garis kamiskinan internasional (1.25 $AS per poé).[3]
Daptar eusi
Tempo ogé[édit | sunting sumber]
Réferénsi[édit | sunting sumber]
Bacaan salajengna[édit | sunting sumber]
- The Comoros Islands: Struggle Against Dependency in the Indian Ocean Malyn Newitt
- Historical Dictionary of the Comoro Islands Martin and Harriet Ottenheimer
- Shinzwani-English/English-Shinzwani Dictionary Harriet Ottenheimer
- Lonely Planet World Guide: Madagascar and Comoros Gemma Pitcher and Patricia C. Wright
Tumbu kaluar[édit | sunting sumber]
- Union des Comores
- Éntri Comoros di CIA World Factbook
- Sumber wéb Komoro disadiakeun ku GovPubs dina Perpustakaan di Universtias Colorado–Boulder
- Komoro di Open Directory Project
- Atlas Comoros Wikimedia, ngandung peta ngeunaan Comoros.
-
Tingali ogé Komoro di Wikivoyage
- Komoro
- Anggota La Francophonie
- Anggota Liga Arab
- Anggota OSI
- Anggota Pasarikatan Bangsa-Bangsa
- Anggota Uni Afrika
- Kapuloan Komoro
- Nagara di Afrika
- Nagara jeung téritori Bantu
- Nagara kapuloan
- Nagara nu kirang kawangun
- Nagara nu maké basa Perancis
- Nagara Samudra Hindia
- Nu ngadeg taun 1975
- Républik féderal
- Selat Mozambik
- Wewengkon nu maké basa Arab
- Wewengkon nu maké basa Swahili


text:
bahwa maranehanana ntos bisa berpikir dewasa jeung boga prinsip , teu saetik pengusaha
–
pengusaha muda nu tos maju ngabanggakeun ieu bangsa Indonesia .Dimana kawula muda ka cap na nyeta masa pubertas tinggi , atawa prosesneangan jati diri , dina kaca panon jelema tradisional atawa awam anu teu apal jaman mah , kawula muda ngan bisa nyieun masalah wae , sabab pipikereuna nage pondok keneh alias can dewasa , padahalmah dina jaman ayeuna mah eta sudut pandang teh tos teu bisa di jadikeun suatu panutan ngalainkeun ngarusak citrakawula muda bangsa sorangan.Malah dina kanyataana mah nu loba nyieun masalah teh nyaeta kolot
–
kolot bangsa anu sering disebut para wakil rakyat , dina data statistik tos seeur kasus korupsi anu ngarugi keun bangsa sorangan nyaeta bangsa Indonesia, rek kumaha maju ? rek kumaha alus kawula
–
kawula muda jaman ayeuna ? arikolotna sorangan can ngacerminkeun tauladan sapertos kahirupan Rassullullah , padahal dina Islam ntos di jelaskeun yen saha eta jalma anu ngagarap harta anulain hak manehanana jaminana nyaeta naraka di yaumul akhir , ntos kudunakawula muda hayoh bangkit buktikeun ka bangsa ieu bahwa kawula bangsaIndonesia anu mayoritasna umat muslim ntos kuduna nembongkeun pikiran
–
pikiran anu bisa dijadikeun tauladan sapertos Rasullullah SAW. , mung kitukolot- kolot sadaya kudu ngadidik eta anak
–
anak nameh jadi jelema anu suksesdi dunya oge di akhirat , supaya anu salah tiasa nga cermin ka nu bener sabab ariteu aya cermin kahirupan mah dunya ntos porakporanda jiganamah , Rassullullah


text:
Bueuk
Sebutan Bueuk nujul ka 200-an spésiés manuk prédator nokturnal solitér nu asup kana Ordo Strigiformes. Bueuk utamana moro mamalia leutik, serangga, jeung manuk lianna, najan aya ogé nu husus moro lauk. Bueuk aya di saampar Bumi, iwal Antartika, utamana Greenland, jeung sababaraha pulo nu mencil.
Daptar eusi
Panémbong[édit | sunting sumber]
Bueuk mibanda panon belo jeung ceuli nu nyanghareup ka hareup, pamatukna kawas heulang, sarta bunderan bulu sakuriling panonna nu disebut cakram beungeut (facial disk). Najan boga binocular vision, panonna mah aya dina "logak", sahingga kudu ngalieuk mun hayang ningali ka séjén tempat.
Bueuk mah awas ka nu jauh, tapi teu bisa nempo kalawan écés dina jarak ukur sababaraha sénti. Panempona alus pisan dina kaayaan nu remeng-remeng. Dina kaayaan poék mongkléng, bueuk aya nu bisa moro maké patokan sora. Sorana béda-béda, najan ku urang mah ilaharna sarua baé ukur "kuk". Cakram beungeut mantuan nyalurkeun sora rodensia kana ceulina. Dina sababaraha spésiés mah malah ceulina téh tempatna asimétris, sahingga leuwih hadé dina ngalelebahna.
Najan panémbongna teu mirip, bueuk téh leuwih deukeut ka nightjar (Caprimulgiformes) batan ka prédator diurnal dina ordo Falconiformes. Sababaraha ahli taksonomi nempatkeun nightjar saordo jeung bueuk, misalna dina taksonomi Sibley-Ahlquist.
Kukuna nu ranggoas sarta pamatuk bueuk nu seukeut jadi alat pikeun nyoéh-nyoéh mangsana saméméh diteureuy, najan aya ogé nu langsung diteureuy buleud-buleud. Bentuk jangjang katut buluna ngajadikeun hiberna méh teu soraan jeung teu katempo.
Élmuwan nu ngulik kadaharan bueuk kabantu ku kabiasaanana ngutahkeun nu teu bisa dicerna (tulang, sisit, bulu, jsb.) dina bentuk guruntulan/péllét. "Péllét bueuk" ieu sok dijual ka sakola pikeun bahan prakték dina pangajaran biologi jeung ékologi.
Endog bueuk kelirna bodas nu bentukna méh buleud, jumlahna tina ukur sababaraha nepi ka losinan gumantung spésiésna. Bentuk sayangna kasar, dijieun na tatangkalan, na liang taneuh, atawa guha.
Bueuk mah lolobana nokturnal, tapi aya ogé, kaasup bueuk pigmi (Glaucidium), nu crepuscular, atawa aktif dina mangsa ganti wanci, moro pasosoré atawa janari. Burrowing Owl (Speotyto cunicularia) jeung Short-eared Owl (Asio flammeus) mah malah sok moro pabeubeurang.
Bueuk pangleutikna nyaéta bueuk pigmi (pigmi = katé), nu panjangna ukur 13 cm, bébér jangjangna 32 cm, beuratna 50 g. Nu pangbadagna, nyaéta bueuk heulang: Bueuk Heulang Eurasian Bubo bubo jeung Bueuk Heulang Verreaux B. lacteus nu panjangna nepi ka 71 cm, bébér jangjangna leuwih ti 2 m, beuratna 4 kg.
- ORDO STRIGIFORMES
- Kulawarga Tytonidae: bueuk lumbung, 12-18 spésiés
- Kulawarga Strigidae: kira 195 spésiés.
- Kulawarga nu diajukeun Phodilidae: 1-2 spésiés (kiwari kaasup Tytonidae)
Mitos jeung dongéng[édit | sunting sumber]
Di Dunya Kulon, bueuk téh ngalambangkeun kawijaksanaan jeung pangaweruh (wisdom & knowledge) sarta déwi Aténa Yunani. Ieu kusabab Aténa téh déwi manuk nu mindeng digambarkeun dina wujud bueuk. Aténa téh lain ukur déwi kawijakan, tapi ogé déwi seni jeung kaahlian. Ti dieu, bueuk lajeng jadi lambang atikan jeung pangajaran, sakumaha nu katémbong dina taméng lambang-lambang universitas.
Di jaman Mesir Kuna, bueuk dina hiroglif ngalambangkeun 'm', nu sok digambarkeun sukuna pateuh. Déwi nu patali jeung bueuk sigana mah Akkadian Lilitu.
Dina budaya Jepang, manuk ieu mangrupakeun perlambang ajal. Nempo bueuk téh mangrupa totondén pigoréngeun. Nu ieu sarua jeung di Itali jeung Rumania, yén sora bueuk téh ngalambangkeun ayana nu maot. Di Romawi Kuna, bueuk ogé dianggap salaku sato nu patali jeung ajal, sabab hirupna nu nokturnal sarta nyayangna di tempat nu nyumput. Ku kituna, nempo bueuk pabeubeurang téh dianggap pigoréngeun.
Tumbu kaluar[édit | sunting sumber]
- Owl species of the World
- Animal Diversity Web Page: Owls
- Smithsonian Snowy Owl Info
- Australian Owls and Frogmouths
Rujukan[édit | sunting sumber]
- Owl, ti Wikipédia édisi basa Inggris per 27 Oktober 2005
- Paul A. Johnsgard (1997). North American Owls: Biology and Natural History. Smithsonian Institution Press. ISBN 1-56098-724-3.


text:
Sanghyang Siksa Kanda ng Karesian
Sanghyang Siksa Kanda ng Karesyan mangrupakeun hiji pustaka Sunda nu ku sawatara ahli digolongkeun kana pustaka énsiklopédik nu ditulis taun 1440 Saka (1518 M). Ditulis ngagunakeun aksara Sunda Kuna jeung basa Sunda Kuna.
Naskah[édit | sunting sumber]
Sanghyang Siksa Kanda ng Karesyan mangrupa naskah nu ditulis dina daun gebang (atawa ceuk para ahli walanda disebut ogé nipah maké mangsi hideung (koléksi Perpustakaan Nasional RI nomer invéntaris L 630 Peti 16).
Eusi[édit | sunting sumber]
Eusi Sanghyang siksa kanda ng karesyan ngawengku dua bagian. Nu kahiji disebut Dasakreta salaku "kundangeun urang réa" (ajaran ahlak jeung pancén unggal jalma), sedengkeun nu kadua disebut Darma pitutur nu eusina hal-hal ngeunaan pangaweruh nu sawadina dipimilik ku unggal jalma sangkan hirupna mawa guna di dunya.
Najan pustaka ieu nyebut manéh "karesyan", eusina mah teu ukur ngeunaan kahirupan kaom agamawan, malah loba nu patali jeung kaparigelan hirup nurutkeun ajaran darma.
Élmu pangaweruh[édit | sunting sumber]
Bagian nu patali jeung élmu pangaweruh aya dina darma pitutur, sakumaha kaunggel dina "panganteur" di handap,
- "kitu kéh urang janma ini. lamun dék nyaho di puhun suka lawan enak ma ingetkeun saur sang darma pitutur... kalinganya, kita jarangg dék ceta, ulah salah geusan nanya..."
Panganteur ieu tuluy diteruskeun ku medar rupa-rupa pangaweruh: kahirupan tutuwuhan, sasatoan, carita, tembang, kaulinan, carita pantun, lukisan, ukiran, panday, kaén, papasakan, agama, perang jeung siasat perang, jangjawokan, jampé, palintangan, nagara, jsb.
Pustaka ieu nyebutkeun yén di wilayah karajaan Sunda dina mangsa harita geus mikawanoh rupa-rupa basa: ayana kasab jurubasa darmamurcaya sarta disebutkeunana basa-basa deungeun kayaning Cina, Keling, Parsi, Mesir, Samudra, Makasar, Pahang, Kalantan, Maluku, Jawa, Campa, jsb.
Kasenian[édit | sunting sumber]
Najan masarakat Sunda umumna bisa dianggap salaku masarakat huma, ceuk SSKK mah kahirupan karohanian jeung kabudayaan mah tetep tumuwuh: ayana kahirupan karaton, mandala atawa désa, atawa gabungan ti dua éta.
Karya sastra nu disebutkeun dina SSKK némbongkeun ayana pangaruh sastra Jawa jeung India. Nu dianggap pituin Sunda mah nyaéta tradisi lisan carita pantun, kawih, jeung kaulinan barudak nu tumuwuh di masarakat. Saduran *Kitab Sanghyang Siksa Kandang Karesian*
…. Ini pakeun urang ngretakeun bumi lamba : caang jalan panjang tajur, paka pridana, linyih pipir, caang buruan. Anggeus ma imah kaeusi, leuit kaeusi, paranje kaeusi, huma kaomean, sadapan karaksa, palana ta hurip, sowe waras, nyewana sama wong sarat. Sangkilang di lamba, trena taru lata galuma, hejo lembok tumuwuh sarba pala wohwohan, dadi na hujan, landing tahun, tumuwuh daek, ma hurip na ujung reya. Inya eta sanghyang sasana kreta di lamba ngaranna.
Ini sanghyang dasa kreta nu dipajarkeun kalangkang sanghyang dasa sila, ya maya-maya sanghyang dasa marga ta, ka retyaksaan na dasa indriya. Ini byakta : ceuli ulang barang denge mo sieup didenge kenana dora bancana, sangkan urang nemu mala na lunas papa naraka; hengan lamun kapahayu ma sinenggu utama di pangreungeu.
Mata ulah barang deuleu mo ma sieup dideuleu kenana dora bancana, sangkan urang nemu mala na lunas papa naraka; hengan lamun kapahayu ma sinenguh utama ning deuleu.
Kulit ulah dipake gulang-gasehan, ku panas ku tiris, kenana dora bancana, sangkan nemu mala na lunas papa naraka; hengan lamunna kapahayu ma sinengguh utama bijilna ti kulit.
Letah ulah salah nu dirasakeun kenana dora bancana, sangkan urang nemu mala na lunas papa naraka; hengan lamunna kapahayu ma sinengguh utama bijilna ti letah.
Irung ulah salah ambeu kenana dora bancana, sangkan urang nemu mala na lunas papa naraka; hengan lamun kapahayu ma sinengguh utama bijilna ti irung.
Sungut ulah barang carek kenana dora bancana na luna papa naraka; hengan lamun kapahayu ma sinengguh utama bijilnya ti leungeun.
Suku ulah barang tincak keuna dora bancana na lunas papa naraka; hengan lamunna kapahayu ma sinengguh utama bijilna ti suku.
Payu ulah dipake keter keter kenana dora bancana na lunas papa naraka; hengan lamunna kapahayu ma sinegguh utama bijilnya ti payu.
Baga purusa ulah di pake kancoleh kenana dora bancana na lunas papa naraka; hengan lamunna kapahayu ma sinengguh utama bijilna ti baga lawan purusa.
Ya ta sinanuh dasa kreta ngaranna. Anggeus kapahayu ma dora sapuluh rampes twahna urang reya. Ma ngun twah sang dewa ratu.
Nihan sinangguh dasa prebakti ngaranna. Anak bakti di bapa, ewe bakti di laki, hulun bakti di pacandaan, sisya bakti di guru, wang tani bakti di wado, wado bakti di mangkubumi, mangkubumi bakti di ratu, ratu bakti di dewata, dewata bakti di hyang. Ya ta sinangguh dasa prebakti ngaranna. Terjemahan ini diambil dari Buku : “ Sewaka Darma (Kropak 408), Sanghyang Siksakandang Karesian (Kropak 630), Amanat Galunggung (Kropak 632), Transkripsi dan Terjemahan” oleh Saleh Danasasmita, Ayatrohaedi, Tien Wartini, Undang Ahmad Darsa.
Diterbitkan oleh Bagian Proyek Penelitian dan Pengkajian Kebudayaan Sunda (Sundanologi) Direktirat Jendral Kabudayaan Dep Pendidikan Dan Kebudayaan Bandung Tahun 1987. Naskah ini dibuat pada tahun 1518 M, memakai aksara Sunda kuno.
Sumber rujukan[édit | sunting sumber]
- Ayatrohaédi & Sri Saadah. 1995. Jatiniskala: kehidupan kerohanian masyarakat Sunda sebelum Islam. Proyek Pengkajian dan Pembinaan Nilai-nilai Budaya Pusat, Direktorat Sejarah dan Nilai Tradisional, Direktorat Jenderal Kebudayaan, Departemen Pedidikan dan Kebudayaan, Jakarta.
Bacaan salajengna[édit | sunting sumber]
- Suhamir. 1961. Catetan sajarah Sunda II: hiji énsiklopédi Sunda. Kalawarta Kujang: 290.


text:
Éstrogén
Éstrogén (estrogen, oestrogen atawa œstrogen) nyaéta hiji golongan sanyawaan stéroid nu penting dina daur éstrus salaku hormon séks utama wanoja.
Éstrogén dipaké salaku bagian dina sababaraha [[kombinasi pél kontrasépsi|kontrasépsi oral], terapi gaganti éstrogén pikeun istri balangantrang, sarta dina terapi hormon pikeun istri cacad kelamin.
Sakumaha galibna hormon stéroid, éstrogén bisa nembus mémbran sél; di jero sél, éstrogén bisa interaksi jeung reséptor éstrogén.[1]
Daptar eusi
Tipeu éstrogén[édit | sunting sumber]
Éstrogén alami anu utama nyaéta éstradiol, éstriol, jeung éstron, dijieun tina androgén migunakeun énzim.
- Ti mimiti kareseban nepi ka ménopauseu, éstrogén nu utama nyaéta 17-B-éstradiol. Pikeun istri balangantrang nu dominan téh éstron.
- Éstradiol dihasilkeun tina téstostéron, sedengkeun éstron tina androsténédion.
- Éstron leuwih lemah batan éstradiol.
Sababaraha zat sintétik jeung alami geus dilaporkeun mibanda aktivitas éstrogénik.[2] Zat sintétik kawas kieu disebutna xénoéstrogén, sedengkeun nu asalna tina tutuwuhan disebut fitoéstrogén.
Rujukan[édit | sunting sumber]
- Wikipédia édisi basa Inggris. Estrogen. Dicutat 18 Séptémber 2007.
- ↑ Nussey and Whitehead: Endocrinology, an integrated approach, Taylor and Francis 2001
- ↑ Fang H, Tong W, Shi L, Blair R, Perkins R, Branham W, Hass B, Xie Q, Dial S, Moland C, Sheehan D (2001). "Structure-activity relationships for a large diverse set of natural, synthetic, and environmental estrogens.". Chem Res Toxicol 14 (3): 280-94. PMID 11258977.
Baca ogé[édit | sunting sumber]
Tumbu kaluar[édit | sunting sumber]
- Citakan:MedlinePlusDrugInfo
- Nussey and Whitehead: Endocrinology, an integrated approach, Taylor and Francis 2001. Free online textbook.


text:
Basa kosta
Basa Kosta nya éta kecap asalna tina basa Sangsakerta anu hartina asing, jadi basa kosta téh hartina basa serepan.[1] Sagala basa di unggal bangsa teu aya nu tulén sagemblengna .[1] Biasana sok aya baé kacampuran ku basa séjén.[1] Kitu deui Basa Sunda, loba meunang pangaruh ti bbasa séjén, sanajan urang ayeuna geus teu apal yén hiji kecap téh sabenerna mah lain pituin Basa Sunda.[1] Karéréaanana mah kecap kosta dina Basa Sunda téh tina basa Arab, pangna kitu téh bisa jadi lantaran pangaruh agama Islam anu dianut ku Urang Sunda.[2] Contona baé aya kecap kosta anu miboga basa pituin Sunda saperti : salat, zakat, malaikat, salawat, saréat, [[haji, tahlil, wulu jsb.[2] Aya ogé nu ngandih kecap-kecap Sunda nu tos aya, saperti: pajar(balébat), waktu(mangsa), kupu(barana,kulararga), napsi-napsi(séwang-séwangan), pakasaban(pacarian,pausahaan), miskin, masakat, malarata9kokoroa0, milik(boga), misil, ibarah(saperti,babandingan), paédah(guna), kuburan(paésan), kabar(beja), jsb.[2] Aya kecap Arab ani dipaké pikeun ngalemeskeun kecap-kecap sunda nu geus aya, saperti: abdi(kuring), wafat(paéh), patwa, pituah(papatah), jisim abdi(diri kuring), jsb.[2] Salian ti éta aya ogé kecap Arab nu dianggap kasar ku Urang Sunda nepi ka katimbang kudu dilemeskeun , saperti: maksud(maksad), salamet(wilijeng), sunatan(sepitan), waktu(waktos), salat(netepan), jsb.[2] Lian ti basa Arab jeung basa Protugis téh, Basa Sunda ogé meunang pangaruh tina basa Walanda, Inggris, cina, Persi, Sangsakerta, Jawa, Kawi, jsb.[2]


text:
Warna Kecap
warna kecap dina basa sunda:
wanda kecap pancen
Kecap panambah nya éta kecap pancén anu umumna jadi panambah kana unsur puseur dina wangunan frasa taributif, jaba ti éta ogé aya nu jadi katerangan dinaklausa.
ü Panganteb, pikeun ngantebkeun babagian kalimah anu dipentingkeun
ü Panganteur, pkeun nganteurkeun kecap pagawéan, sakapeung ngnteurkeun kecap sipat.
ü Panahap, pikeun nuduhkeun tahapan kayaan atawa sipat hiji barang, umumna dibarengan kecap sipat.
ü Panangtu, pikeun nuduhkeun sesebutan, nangtukeun, milang, jeung ngawatesanan kecap barang
ü Aspék, pikeun nuduhkeun lumangsungna kajadian boh geus réngsé boh can réngsé
Modalitas, pkeun nuduhkeun sikep panyatur kana situasi nu karandapan
Kecap panyambung nya éta kecap pancén nu gunana pikeun nyambngkeun babagian kalimah
ü Satata, pikeun nyambungkeun babagian kalimah anu satata
ü Sumélér, pikeun nyambungkeun anu teu satata, antara indung kaimah jeung sélér kalimah
ü Papasangan, pkeun nyambungkeun babgian kalimah satata, biasana sok papsangan cicingna di awal jeung di tengah klausa
ü Anteuran, pikeun nyambungkeun babagian kalmah dina alinéa atawa paragraf.
Kecap pangantet nya eta kecap pancen nu gunana pikeun ngantetkeun caritaan kana katerangan, ilaharna cicing hareupeun kecap barang. Contona: di, dina, ka, ti, jiga, ku, iwal, nepi ka, keur, jaba, ka.
Kecap panyeluk nya eta kecap pancen pikeun ngebehkeun ngungkapkeun rasa panyatur. Contona: wah, ih, euleuh, nuhun, aduh, hag siah..
Pedaran warna kecap (power point) tiasa di download di handap
konversi aksara sunda dina komputer
program aksara sunda sacara langsung ku konversi aksara sunda. kantun ngetik aksara laten, llngsung kaluar wangun aksara sunda. pilarian wae folder konversi dina folder ieu di handap.
langsung we download kang..
program akasara sunda dina komputer
program aksara sunda dina komputer tiasa di download di handap. ngagunakeunana kantun copy font nu aya dina folder downloadna kana windows.
presentasi aksara sunda
aksara sunda dina komputer
naskah drama
naskah drama di handap mangrupa adaptasi tina bobodoran sunda kang ibing saparakanca
Drama sababak
Palaku:
- Kang Sudin
- Jang Opik
- Kang Ejen
- Kang Uhen
- Bangsrat
- Nu kabangsratan
Di hiji lembur keur usum-usumna nu kabangsatan. Loba warga nu geus kaleungitan mangrupaning barang-barang ti imahna. Pikeun ngungkulan ieu masalah RT di éta lembuar maréntahkeun ka warga-wargana pangpangna mah lalaki pikeun ngalaksanakeun deui kagiatan ngajaga lembaur babarengan ku cara ngaronda. Harita kacaritakeun di pos Ronda…
download we nya di handap
sempalan carpon
n……………………………………………. “ kumaha nya euy?” “ ari urang mah teu bisa nangtukeun,kudu milih nu mana. ngan ari ceuk urang mah bisa waé gogoda éta téh” Iwan ngajawab. “ urang gé sabenerna mah sok rajeun mikir ka lebah dinya, sarta ngusahakeun pikeun mopohokeun manéhna. Tapi éta téh da ngan sakeudeung, inget deui inget deui ka dituna mah. Ti mimiti nempo gé da karasa geus aya nu béda. beungeutna mah teu sabaraha geulis, loba nu leuwih geulis, tapi duka kumaha da asa resep nempokeunana téh, teu matak bosen. sipatna ogé matak pikaresepuen pisan ceuk urang mah. Urang mah nu teu bisa poho téh kana sorana, dédéngeueun pisan. Ieu mah duka urang nu géér duka kumaha ngan urang mah ngarasa manéhna gé aya rasa. Manéhna gé ngarasa sok diperhatikeun ku urang.“ “ ari sikep manéh kumaha ka manéhna?” Iwan malah nanya “ puguh nyéta urang téh sok api-api teu nempo mun rajeun teu kahaja panggih gé. Sok sieun apaleun urang merhatikeun waé. Sieun apaleun urang resepeun.” “ naha bet sieun?da ari rasa resep, nyaah, cinta mah hak sakabéh jalma” ceuk Iwan Saré téh rada peuting harita mah, jam 12 kakara saré. Kapikiran waé tuda. Beuki lila téh asa beuki kapikiran. Sakapeung sok dibanding-banding jeung Santi, asa loba unggulna manéhna mah. Sok kaduhung sakapeung mah naha baheula bet rurusuhan jangji rék serius jeung Santi. Da atuh baheula téh keur bener-bener butuh ku nu ngadukung, butuh batur ngobrol, curhat. Keur riuet pisan nyusun skripsi baheula téh. …………………..
panata acara
PANATA ACARA
Meletékna srangéngé dipapag ku ricitna sora manuk nu patémbalan jeung papada baturna. Ngeclakna cai ibun tina dangdaunan nu maseuhan alam dunya. Samméhna sora hayam jago kongkorongok disambung ku sora suci nu ngagero sadaya manusa pikeun babakti kanu maha suci. Mungguh éndah alam dunya. Subhanalloh… hatur nuhun gusti.. Tos teu kaetang nikmat ti gusti anu parantos ku uarng katampi, moal kaétang.Sadaya puja puji mung kagungan mantenna, mung payus kasanggakeun ka gusti nu maha suci Alloh SWT. Solawat sinareng salam mugia salawasna ngocor ngaolontor ka jungjunan uran sadaya, kangjeng nabi Muhamad SAW.
Bapa…. Anu ku sim kuring di pi hormat…
2. Ngahturkeun nuhun ka hadirin
Salaku panata acara sim kuring ngahaturkeun wilujeng sumping ka para tamu uleman, utamina bapa….. bpa ….., bapa/ibu……, ogé teu hilap ka ibu miwah bapa anu janten sepuh murid, sareng teu hilap ……
3. Nepikeun pamaksudan
Sakumaha anu paranos kauinga ku sadayana yén ieu acara téh taya sanés kanggo ngébréhkeun kabingah réhna sadya murid parantos lulus kalawan nyugemakeun…….
4. Sanduk-sanduk
Dina ieu kasempetan ogé sim kuring seja nyuhunkeun dihapunten ka sadaya nu hadir boh blih dina panampianana kirang nyugemakeun……..
5. Macakeun rutuyan acara
Hadiirn nu dipihormat, runtuyan acara paturay tineung ieu dianatwisna
– Bubuka
– Laporan ti pupuhu calagara
– Kedal ucap pamungkas ti wawakil wisudawan
– Pamapag ti ….
– Pamapag ti …
– Do’a
– Ngangkalungan wisudawan
– Seni..
6. Ngahaturanan nyarita
Kanggo acara saljengna nya éta laporan ….., ka …. Dihaturanan..
Hal nu perlu diperhatikeun
1. Pasemon
2. Diksi/pilihan kecap
– Undak usuk
– Purwakanti
– Babasan paribasa
3. Lentong/intonasi
4. Lafal
-
Arsip
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
- September 2012 (2)
- Agustus 2012 (1)
-
Kategori
-
RSSEntries RSS
Comments RSS


text:
Ku : Ust.Djono Abdulrrahman
Nu disebat kalimah taudz teh nya eta kalimah anu diparentahkeun ku Allah SWT sangkan diaos ku sing saha anu bade ngaos Al Qur’an, sanaos mung saayat. Eta parentah kaunggel dina surat An Nahl ayat 98 : Fasidzaa qoro’tal qur’aana fasta’idz billai minasysyaithoonirojiim. Hartosna dimana anjeun rek maca Qur’an, mangka anjeun kudu nyuhunkeun panyalindungan ka ALLOH tina panggoda syetan nu dilaknat (dipecat tina rokhmat). Kalimah Taudz the aya dua rupi; Kalimah anu ka hiji , numutkeun hadits riwayat Imam Ahmad sareng Imam Turmudzi, diriwayatkeun ku Imam Abu Daud sareng Imam Nasya’I nu pihartoseunanana : Katampi ti sahabat Abu Syaid al Hudri , ti Kangjeng Nabi Muhammad SAW saestuna anjeun (kj Nabi) sapertos biasa dina sholat sok ngaos doa Iftitah, lajeng Auuzdu billahi sami’il allimi minassysyaithoo nirrojimi min hamdziyi wa nafhihi wa nafsihi, “abdi sumalindung ka gusti Allah nu maha nyandangan, maha uninga tina gogoda syetan nu la’nat (dipecat tina rokhmat), tina fitnahna, tina kagumedeanana sareng tina kakuatan sihirna.”
Kalimah taudz nu kadua nyaeta kalimah sakumaha anus ok diaos ku urang sadayana. Kateranganana numutkeun hadits anu diriwayatkeun ku Imam Mundzir, pihartoseunana : Imam Ibnu Mundzir parantos nyarios : aya katerangan ti kangjeng Nabi Saws dina sateuacana ngaos Al qur’an sok ngaosheula Auuzdu billahi minasyaitoonirrijim, abdi nyalindung ka Gusti Allah tina panggoda syetan nu dila’at (dipecat tina rohmat). Tina kalimah taudz nu dua rupi tadi, numutkeun pamendak Imam Syafi’I sareng Imam Abu Hanif, nu pangutamana nyaeta taudz anu kadua, margi luu sareng pidawuh Allah dina surat An Nahl ayat 98 tea. Namung numutkeun Imam Ahmad Idnu Hambali, kalimah taudz nu utami nyaeta kalimah nu ha hiji , margi supados ngempelkeun nu kaunggel dina surat An Nahl ayat 98 sareng surat Al Araaf ayat 200 , oge ku ayana hadist nu katampi ti Abi Syaid Al Hudri tea. Kanggo urang sadayana, dina leresan mayunan kalimah taudz nu dua rupi, duanana oge tiasa dianggo , boh bade nghaos Al Qur’an atanapi dina lebet sholat , margi duanana dicontoan ku kangjeng Nabi Saw. Read more…


text:
G
Hurup G atawa g nyaéta hurup ke-7 dina alfabét Latin. Dina basa Indonésia sarta Malayu, hurup G ngawakilan konsonan letup wiati-wiati tukang bersuara (/ɡ/). Hurup G ogé dipaké dina dwihuruf "ng" pikeun konsonan sengau wiati-wiati tukang (/ŋ/). Dina basa Inggris, hurup G dipaké pikeun konsonan letup wiati-wiati tukang bersuara sarta ogé konsonan gesek pascarongga-gigi bersuara (/dʒ/).
Sajarah[édit | sunting sumber]
Hurup G diwanohkeun dina jaman Latin Kuna minangka hiji wangun séjén pikeun hurup C pikeun ngabédakeun konsonan wiati-wiati tukang bersuara (/ɡ/) jeung anu henteu bersuara (/k/).
Jelema kahiji anu dipikanyaho nulis hurup G ialah Spurius Carvilius Ruga, urang Romawi kahiji anu muka sakola kudu mayar, sarta mengajar kira-kira 230 SM. Sabot éta, hurup K beuki kurang dipaké, sedengkeun hurup C anu mulanya ngawakilan sada /ɡ/ sarta /k/ saméméh sada vokal kabuka, saterusna ngan ngawakilan sada /k/ dina saban kalungguhan.
Nempatkeun G ku Ruga némbongkeun yén susunan alfabét, anu patali jeung peunteun hurup éta minangka angka Yunani, metot perhatian dina abad ke-3 SM. Sampson (1985) boga pamadegan yén: "Écés sakali yén susunan alfabét dirasakeun minangka perihal anu kitu konkrit ku kituna hiji hurup kakara kaci ditambah di tengah susunan ngan lamun aya 'rohangan' sanggeus menggeser hurup anu lila."[1] Nurutkeun sawatara catetan, hurup katujuh saméméhna, nyaéta Z, disingkirkan ti alfabét Latin dina mimiti abad ke-3 SM ku saurang censor Romawi, Appius Claudius, anu ngarasa hurup éta deungeun sarta henteu penting.[2]
Henteu lila saterusna, kadua konsonan wiati-wiati tukang /k/ sarta /ɡ/ ngalaman prosés palatalisasi sarta alofon saméméh vokal di hareup; mangka ti éta, hurup C sarta G miboga peunteun sada béda dina rungkun basa Roman, sarta ogé basa Inggris (alatan pangaruh basa Perancis).
Hurup g leutik miboga dua wangun dasar anu nu béda: "g berekor kabuka" sarta "g berekor melingkar" .
Tipografi[édit | sunting sumber]
Hurup leutik ‹g› mangsa kiwari ngabogaan dua variasi tipografi: buntut kabuka () sarta buntut melingkar (). Vérsi buntut kabuka asalna ti wangun hurup kapital G kalayan naékkeun sérif anu ngabédakeunana jeung hurup C, ku kituna nutupan lengkungan C kawas hurup D terbalik (Ɑ), saterusna penambahan gurat vértikal ti handap bingkeng ka kénca. Vérsi buntut melingkar ogé lumangsung alatan hal sarupa, kalayan variasi anu lumangsung ku kituna lengkungan ka kénca nuju deui katuhu tuluy balik ka kénca deui ku kituna lumangsung hiji bunderan. Vérsi buntut melingkar dawam dipaké dina tipe hurup Roman sarta populér dipaké waktu pencetakan ngagunakeun tipe hurup Roman alatan wangun buntut melingkar condong leuwih pondok ku kituna celah antarbaris henteu rubak teuing. Dina hurup G vérsi buntut melingkar, gurat leutik di palebah katuhu luhur, kawas gurat ahir anu ngajaul, disebut ear.
Pamakéan[édit | sunting sumber]
Basa non-roman biasana ngagunakeun ‹g› pikeun melambangkan sada /ɡ/ tanpa mempedulikan posisi. Di antara basa-basa Éropa, basa Walanda nyaéta pengecualian alatan henteu ngandung sada /ɡ/ dina kosakata aslina, sabalikna ‹g› melambangkan sada konsonan desis wiati-wiati tukang bersuara (IPA: /ɣ/), sada anu euweuh dina basa Inggris Modern. Basa Faroe ngagunakeun ‹g› pikeun melambangkan /dʒ/, sajaba /g/, sarta ogé makéna pikeun mengindikasikan sada semivokal.
Peunteun lembut ti pengucapan ‹g› berbeda-beda dina rungkun basa Roman (/ʒ/ dina basa Perancis sarta Portugis; [(d)ʑ] dina basa Katalan; /d͡ʒ/ dina basa Italia sarta Romania; sarta /x/ dina basa Spanyol dialek Castilla, /h/ dina dialek basa Spanyol séjénna). Dina rungkun basa kasebut, kajaba Italia sarta Romania, pelafalan "G lembut" sarua kawas pelafalan hurup J dina basa bersangkutan.
Dina basa Inggris, hurup G bisa melambangkan konsonan gesek pascarongga-gigi bersuara (IPA: /dʒ/; "G lembut"), kawas dina kecap giant, ginger, sarta geology; atawa konsonan letup wiati-wiati tukang bersuara (IPA: /ɡ/; "G teuas"), kawas dina kecap goose, gargoyle, sarta game. Dina sawatara kecap anu asalna ti basa Perancis, "G lembut" dilafalkan minangka konsonan desis (/ʒ/), kawas dina kecap rouge, beige, sarta genre. Umumna, ‹g› diucapkan lembut saméméh ‹e›, ‹i›, sarta ‹y› dina kecap-kecap anu asalna ti basa Roman, sajaba ti éta ngagunakeun "G teuas"; aya loba kosakata Inggris anu henteu asalna ti basa Roman anu ngagunakeun "G teuas" tanpa mengacuhkan posisi (contona get), sarta tilu kecap (gaol, margarine, algae) anu diucapkan lembut saméméh hurup hirup ‹a›.
Sawatara dwihuruf anu ngandung G umum ditepungan dina basa Inggris. Dwihuruf ‹gh› anu mecenghul sanggeus pamakéan yogh dihapuskan ti alfabét, nyokot peunteun sada anu berbeda-beda ngawengku /ɡ/, /ɣ/, /x/, sarta /j/. Dwihuruf éta kiwari ngandung loba peunteun sada, kaasup sada /f/ dina kecap enough, /ɡ/ dina kecap serapan kawas spaghetti, sarta minangka indikator pengucapan sada panjang dina éjahan kecap-kecap kawas eight sarta night. ‹Gn› jeung peunteun sada /nj/ ogé umum aya dina kecap serapan, kawas kecap lasagna (sanajan dina mimiti kecap, kawas gnome, hurup ‹g› henteu diucapkan).
Dina basa Italia sarta Romania, ‹gh› dipaké pikeun melambangkan sada /ɡ/ saméméh vokal hareup, sajaba ‹g› minangka lambang sada lembut. Dina basa Italia sarta Perancis, ‹gn› dipaké pikeun melambangkan sada konsonan sengau wiati-wiati /ɲ/, sada anu dilambangkan ku dwihuruf ‹ny› dina kecap nyamuk dina basa Indonésia. Dina basa Italia, trihuruf ‹gli›, waktu ditulis saméméh hurup hirup, konsonan hampiran-sisi wiati-wiati /ʎ/; dina artikula nu tangtu sarta kecap ganti gli (IPA: /ʎi/), dwihuruf ‹gl› melambangkan sada anu sarua.
Hurup G ogé dipaké minangka basa gaul pikeun kecap Gangster atawa Gangsta, biasana digunaka dina frasa kawas My grand dad is a 'G' (aki kuring saurang Gangster).
Dina lolobana basa, kawas basa Denmark, Filipino, Indonésia, Inggris, Maori (Te Reo Māori), Malayu, sarta Viétnam, ‹g› dikombinasikan nyieun dwihuruf ‹ng› ambéh melambangkan konsonan sengau wiati-wiati tukang /ŋ/ sarta dilafalkan kawas ‹ng› dina kecap "tong".
G ogé dipaké dina élmu pasti. Dina Fisika, G nyaéta simbol konstanta gravitasi, sedengkeun g nyaéta simbol percepatan gravitasi. G mangrupa singgetan ti prefiks Giga anu hartosna 1.000.000.000. Dina Sistem Hijian Internasional, g nyaéta singgetan ti unit massa: gram.
Aksara séjénna[édit | sunting sumber]
Alatan ortografi unggal basa mangka hurup ‹g› henteu aya dina aksara séjénna, tapi sada konsonan letup wiati-wiati tukang bersuara anu dilambangkannya aya dina sagala rupa basa sarta ditulis kalayan grafém anu berbeda-beda.
Analog ‹g› dina alfabet Sirilik nyaéta ‹r› (contona dina basa Rusia, Bulgaria, Makedonia, Serbia, sarta sajabana.) atawa ‹ґ› (dina basa Ukraina minangka hurup tambahan kalayan pelafalan anu rada béda). Analog dina abjad Ibrani nyaéta gimel ‹ג›.
Basa Arab Klasik henteu ngandung sada /ɡ/ datar dina kosakata aslina (wangun /ɡʲ/ anu dipalatalisasikan atawa /ɟ/ dipercaya kungsi dipaké), tapi sada éta umum dina basa Arab Modérn di Mesir. Alatan [ɡ] nyaéta sada standar dina basa Arab dialek Mesir, mangka kecap serapan umumna ditulis ‹ج› (Jīm). Kumaha ogé, kecap-kecap deungeun anu ngandung /ɡ/ bisa ditulis jeung hurup séjén, kawas: گ (Gāf, lain bagian ti hurup Arab standar), ق (qāf), ك (kāf), غ (Ghain) dina kecap-kecap serapan atawa sagala rupa dialek basa Arab, kajaba di Mesir, alatan ‹ج› biasana dilafalkan [ɡ].


text:
Alkana
Alkana dina kimia organik hartina hidrokarbon jenuh tanpa siklik, nyaéta hidrokarbon asiklik nu molekulna mibanda jumlah atom hidrogén maksimum sahingga teu mibanda beungkeut ganda. Alkana ogé katelah parafin; istilah ieu ogé dipaké ngan pikeun alkana nu atom-atom karbonna ngabentuk hiji rantay tunggal nu teu nyabang; mun nyabang, disebutna isoparafin. Alkana mangrupakeun sanyawa alifatik.
Rumus umum alkana nyaéta CnH2n+2; ku kituna, alkana pangbasajanna nyaéta métana, CH4, lajeng étana, C2H6; jsb. nepi ka teu kawates. Unggal atom karbon na alkana mibanda hibridisasi sp3.
Daptar eusi
Isomérisme[édit | sunting sumber]
Atom-atom na alkana nu mibanda leuwih ti tilu atom karbon bisa disusun ku rupa-rupa cara, ngahasilkeun rupa-rupa isomér. Alkana "normal" mibanda konfigurasi lempeng tur teu nyagak. Jumlah isomér nambahan manglipet-lipet nuturkeun jumlah atom karbonna; pikeun alkana nu karbonna 1 - 12, jumlah isomérna sarua jeung 1, 1, 1, 2, 3, 5, 9, 18, 35, 75, 159, jeung 355, patutur-tutur Citakan:OEIS.
Ngaran alkana[édit | sunting sumber]
Sistim IUPAC[édit | sunting sumber]
Ngaran sadaya alkana ditungtungan ku -ana. Alkana rantay lempeng nu karbonna ukur dalapan atawa kurang dingaranan nuturkeun tabel di handap, nu ogé méré ngaran gugus alkil nu kabentuk ku jalan ngalaan hiji hidrogén terminal. Pikeun leuwih lengkep, tempo daptar alkana.
Ngaran umum[édit | sunting sumber]
Lian ti ngaran IUPAC, di masarakat ilahar ogé dipaké ngaran-ngaran umum:
Pasipatan[édit | sunting sumber]
Pasipatan fisik[édit | sunting sumber]
- teu leyur na cai.
- leuwih hampang batan cai
- titik lééh jeung golak sacara umum ngaronjat luyu jeung nambahanana beurat molekul jeung panjang rantay karbon utama
- na kaayaan baku, ti CH4 nepi ka C4H10 sipatna gas; ti C5H12 nepi ka C17H36 cair; saluhureun C18H38 sipatna padet.
Pasipatan kimia[édit | sunting sumber]
- Alkana mibanda réaktivitas nu handap alatan beungkeut C-H jeung C-C rélatif stabil, hésé pegatna, sarta nonpolar. Alkana teu meta jeung asam, alkali, logam, atawa agén pangoksidasi. Ulah kagét, béngsin moal aya réaksi mun dicampur asam sulfat pekat, logam natrium, atawa kalium manganat. Watek inert ieu mangrupakeun sumber istilah parafin (tina basa Latin para+affinis, nu hartina "kurang pangirut").
Réaksi[édit | sunting sumber]
Réaksi Cracking[édit | sunting sumber]
"Cracking" ngarecah molekul-molekul badag jadi nu leuwih leutik, bisa dipigawé ku métode termal atawa katalitik. Prosés cracking termal nuturkeun mékanisme homolitik, nyaéta megatkeun beungkeut sacara simétris sahingga kabentuk pasangan radikal bébas. Prosés cracking katalitik lumangsung ku ayana katalis asam (biasana asam padet kayaning silika-alumina jeung zéolit) nu ngarojong pegatna beungkeut sacara hétérolitik (asimétri) nu ngahasilkeun pasangan ion nu muatanana béda, biasana karbokation jeung anion hidrida nu kacida teu stabil. Radikal bébas jeung kation kacida teu stabilna sahingga salajengna ngalaman prosés nyusun ulang rantay, pegatna beungkeut C-C na posisi béta, jeung transfer hidrogén intra- jeung antarmolekul, atawa transfer hidrida. Dina prosés-prosés éta, hasil panengah nu réaktif (radikal, ion) sacara permanén dihasilkeun deui, sahingga salajengna ngalaman mékanisme megat rantay sorangan. Réaksi rantay ieu eureun nalika ayana rékombinasi radikal atawa ion.
Di handap ieu conto cracking butana CH3-CH2-CH2-CH3
- Kamungkinan kahiji (48%): pegatna beungkeut CH3-CH2.
CH3* / *CH2-CH2-CH3
sanggeus sababaraha hambalan, réaksina bakal ngahasilkeun alkéna: CH4 + CH2=CH-CH3
- Kamungkinan kadua (38%): pegatna beungkeut CH2-CH2.
CH3-CH2* / *CH2-CH3
sanggeus sababaraha hambalan, réaksina bakal ngahasilkeun hiji alkana jeung hiji alkéna nu tipena béda: CH3-CH3 + CH2=CH2
- Kamungkinan katilu (14%): pegatna beungkeut C-H
sanggeus sababaraha hambalan, réaksina bakal ngahasilkeun hiji alkéna jeung gas hidrogén: CH2=CH-CH2-CH3 + H2
Réaksi halogénasi[édit | sunting sumber]
R + X2 → RX + HX
Di handap ieu mangrupakeun hambalan nalika métana ngalaman klorinasi. Réaksina éksotérmik pisan sahingga bisa ngabeledug.
1. Hambalan inisiasi: bengkahna molekul klorin jadi dua atom klorin nu sipatna radikal.
- Cl2 → Cl* / *Cl
2. Propagasi (dua hambalan): atom hidrogén kacabut tina métana, lajeng métilna metot hiji Cl ti Cl2
- CH4 + Cl* → CH3* + HCl
- CH3* + Cl2 → CH3Cl + Cl*
- Hambalan ieu ngahasilkeun produk nu dipiharep katambah ku radikal klorin nu bakal aub kana réaksi propagasi salajengna, ngabalukarkeun ayana réaksi rantay. Mun aya kaleuwihan klorin, bisa ogé ngahasilkeun produk séjén kawas CH2Cl2.
3. Terminasi: rékombinasi dua radikal bébas
-
- Cl* + Cl* → Cl2, or
- CH3* + Cl* → CH3Cl, or
- CH3* + CH3* → C2H6.
- Kamungkinan ahir dina hambalan terminasi bakal ngahasilkeun teu murnina hasil ahir: ngahasilkeun molekul organik nu rantay karbonna leuwih panjang batan réaktan.
Ngabakar[édit | sunting sumber]
R + O2 → CO2 + H2O + H2
Ngabakar mangrupakeun réaksi nu éksotérmik pisan. Mun jumlah O2 teu cukup, bakal ngahasilkeun racun nu disebut karbon monoksida (CO). Di handap ieu conto réaksina jeung métana:
CH4 + 2 O2 → CO2 + 2 H2O
kakurangan O2:
2 CH4 + 3 O2 → 2 CO + 4 H2O
kakurangan pisan O2:
CH4 + O2 → C + 2 H2O


text:
Paramore
Paramore nya éta grup musik rock asal Amerika Serikat anu dibentuk taun 1994 di Franklin, Tennessee, Amerika[1][2]. Paramore dibentuk ku Hayley Nichole Williams dina vokal jeung keyboard, Josh Farro] dina gitar jeung vokal, Jason Clarke dina bass, Zac Farro dina drum sarta Taylor York (gitar ritem)[1][2]. Sanggeus sababaaha kali bongkar pasang personil, ahirna personil Paramore nu ayeuna nya éta Hayley Nichole Williams, Taylor Yorke, jeung Jeremy Davis[1]. Ngaran Paramore sorangan cenah dicokot tina ngaran Indungna Jason Clarke[1].
Diskografi[édit | sunting sumber]
Tisaprak dibentuk, Paramore geus ngarilis tilu album studio diantarana ALL WE KNOW IS FALLINGh, RIOT!, jeung BRAND NEW EYES[1]. Album All We Know is Falling dirilis tanggal 26 Juli 2005 anu direkam salila 3 minggu[2]. ALbum kaduana, Riot! dirilis tanggal 12 Juni 2007, ieu album asup ka peringkat 20 dina Billboard terus kajual leuwih ti 44.000 di Amerika[2]. Lian ti éta, Paramore meunangkeun platinum di Amerika sarta Gold Platinum di Inggris jeung Irlandia[1]. Album Brand New Eyes dirilis tanggal 28 Séptémber 2009[2]. Ieu album meunang sértipikat emas di Austrailia, Brazil, Kanada, Irlandia, Jepang, Selandia Baru, Inggris jeung Amerika[2]. Paramore ogé kungsi ngarilis lagu pikeun pilem Twilight anu judulna Decode jeung I caught Myself[2]


text:
Yahudi
Bangsa yahudi kiwari jadi bangsa anu paling rame diomongkeun ku balerea jalema di sabudeureun dunya sababna nyaeta bangsa yahudi teh jadi bangsa anu dianggap paling sarakah jeung paling bengal tapi oge paling pinter.
Pikeun urang islam atawa nasrani bangsa yahudi geus aya ti jaman bareto mula, eta aya kabuktian dina injil jeung Al Qur'ān. Dina dua kitab suci eta disebutkeun yen bangsa yahudi teh geus aya ti jamanna nabi yusuf. Nurut kan al quran jeung injil bangsa yahudi teh katurunan nabi yaqub keneh nyaeta ti pamajikanna nu kadua anu anakna ngan dua nyaeta yusuf jeung benyamin, tah ari cikal bakal na bangsa yahudi mah mimitina pisan mah ti nabi ibrahim/abraham. Ibrahim teh boga pamajikan dua nyaeta sarah/sara jeung hajar. Ti hajar lahir ismail/ismael anu jadi moyangna bangsa arab, ti sara lahir ishak/isaac nu jadi moyangna bangsa yahudi.
Jadi sabenerna bangsa arab jeung yahudi teh padudulur keneh. Terus ti ishak turun bondoroyotna nepi ka yaqub terus ka yusuf. Di zaman nabi Yusuf, bangsa yahudi teh jadi budak bangsa mesir terus disalametkeun tina perbudakan ku musa/moses, jeung ku pangeranna dijangjikeun tanah di palestina. Kusabab orang yahudi loba nu ingkar tuluyna mah dihukum ku pangeranna sasab salila 40 taun teu bisa asup kapalestina nepi ka maotna musa, terus wae jaman nabi daud/david karak bisa asup ka palestina.
Samaotna daud yahudi dipingpin ku sulaiman/solomon, tah di zaman ieu diadegkeun kanisah kahiji, sabada maotna sulaiman bangsa yahudi diusir ti palestina ku bangsa babilonia jeung kanisah kahiji diancurkeun. Bangsa yahudi bisa deui ka palestina basa keur palestina aya dina kakawasaanna bangsa persia. Wanci eta diadegkeun kanisah kadua diurut kanisah sulaiman, ngan hanjakalna palestina tuluy dikuasai ku bangsa Romawi. Tah ieu nu jadi cikalna kunaon bangsa yahudi papencar-pencar, ku bangsa romawi bangsa yahudi diusir jeung diudag udag kurang leuwih dina taun 70 M. Papencarna bangsa yahudi ieu disebut diaspora. Bangsa Yahudi bisa asup deui ka palestina sarengsena perang dunya ka dua taun 1948, di Palestina ngadeg nagara israel nu jadi nagarana bangsa yahudi nagan nu jadi masalah nepi ka ayeuna palestina teh geus mang abad abad di kawasaan ku bangsa arab. Matakna nepi ka ayuena yahudi jeung arab terus wae paguntren padahal mah arab jeung yahudi teh sadudulur keneh nyaeta turunanana ibrahim/abraham.


text:
Kumpulan 50 Judul Skripsi Pendidikan Bahasa Daerah
- AJÉN BUDAYA DINA WAWACAN PANGANTÉN TUJUH PIKEUN BAHAN PANGAJARAN DI SMP
- ANALISIS RUBRIK BALÉ BANDUNG DINA MAJALAH MANGLÉ NU MEDAL TAUN 2011 PIKEUN BAHAN PANGAJARAN NULIS ÉSÉY DI PAGURON LUHUR
- MÉDIA AUDIO PIKEUN NGARONJATKEUN KAMAMPU NGAGUNAKEUN UNDAK-USUK BASA SUNDA:
Studi Kuasi Ékspérimén ka Siswa Kelas VII-A SMP Negeri 7 Tasikmalaya Taun Ajar 2011/2012
- STRUKTUR DONGÉNG DI KACAMATAN CIKALONGWÉTAN KABUPATÉN BANDUNG BARAT PIKEUN BAHAN PANGAJARAN MACA DI SMP
- MODÉL INDUKTIF HILDA TABA DINA PANGAJARAN NGAREGEPKEUN DONGÉNG:
Studi Kuasi Ékspérimén ka Siswa Kelas XII SMK Tekhnik Informasi dan Komunikasi Yadika Cicaléngka Kab. Bandung Taun Ajaran 2011-2012
- ADEGAN PUISI PUPUJIAN DI DÉSA CICADAS KABUPATÉN PURWAKARTA PIKEUN BAHAN PANGAJARAN APRÉSIASI SASTRA DI SMP
- KALIMAH TEU SAMPURNA DINA NOVEL RASIAH KODEU BINÉR KARANGAN DADAN SUTISNA PIKEUN BAHAN PANGAJARAN MACA DI SMA : Tilikan Struktur jeung Semantik
- BABASAN JEUNG PARIBASA SUNDA : Tilikan Linguistik Antropologis
- AJÉN PALSAPAH DINA “UPACARA TRADISI NYUGUH” DI KAMPUNG KUTA DÉSA KARANGPANINGAL KACAMATAN TAMBAKSARI KABUPATÉN CIAMIS PIKEUN BAHAN PANGAJARAN MACA BAHASAN DI SMA
- MODÉL MÉMORIZATION (MNEMONIK)PIKEUN NGARONJATKEUN PANGAWERUH LÉKSIKON SISWA KELAS XI SMA:
Studi Kuasi Ékspérimén ka Siswa Kelas XI IPA 9 SMA Negeri 3 Bandung Taun Ajaran 2011-2012
- AJÉN FALSAFAH DINA UPACARA SÉRÉN TAUN DI KELURAHAN CIGUGUR KECAMATAN CIGUGUR KABUPATÉN KUNINGAN PIKEUN BAHAN PANGAJARAN MACA DI SMA
- MODÉL TAKE AND GIVE DINA NULIS SURAT PRIBADI NGAGUNAKEUN UNDAK USUK BASA SUNDA:
Studi Kuasi Éksperimen ka Siswa Kelas X A SMAN 3 Cimahi Taun Ajaran 2011/2012
- KAÉFÉKTIFAN MODÉL EXAMPLES NON EXAMPLES DINA NGARONJATKEUN KAMAMPUH NULIS LAPORAN:
Studi Kuasi Ékspérimén ka Siswa Kelas VIII C SMPN 1 Cariu Kabupatén Bogor Taun Ajaran 2011/2012
- KECAP PANYAMBUNG DINA KARANGAN NARASI SISWA KELAS XI-D SMP PASUNDAN 3 BANDUNG TAUN AJARAN 2011-2012 PIKEUN BAHAN PANGAJARAN NULIS
- AJÉN FALSAFAH DINA UPACARA ADAT NYANGKU DI KAMPUNG CUKANGPADUNG DESA PANJALU KECAMATAN PANJALU KABUPATEN CIAMIS PIKEUN PANGAJARAN MACA BAHASAN DI SMA KELAS XI
- PUPUJIAN DI KAMPUNG MANIS DÉSA HAURKUNING KACAMATAN NUSAHÉRANG KABUPATÉN KUNINGAN PIKEUN BAHAN PANGAJARAN NGAREGEPKEUN DI SMP
- KASALAHAN NGALARAPKEUN UNDAK-USUK BASA SUNDA DINA NULIS BIANTARA SISWA KELAS IX SMP NEGERI 3 LEMBANG TAUN AJARAN 2011/2012
- WANDA DÉIKSIS DINA NOVÉL BÉNTANG PASANTRÉN KARYA USÉP ROMLI H.M PIKEUN BAHAN PANGAJARAN MACA DI SMA
- ANALISIS MORFOLOGIS DINA KARANGAN ÉKSPOSISI SISWA KELAS VII G SMP NEGERI 3 LEMBANG TAUN AJARAN 2011/2012
- AJÉN MORAL DINA BUKU DONGÉNG-DONGÉNG PAKIDULAN GARUT PIKEUN BAHAN PANGAJARAN DI SAKOLA :
Ulikan Struktural-Semiotik
- MÉDIA KOMIK DINA PANGAJARAN NULIS KARANGAN NARASI: Studi Kuasi Eksperimen ka Siswa Kelas VII A SMP Negeri 15 Bandung Taun Ajaran 2011/2012
- MÉDIA KOMIK DINA PANGAJARAN NULIS KARANGAN NARASI: Studi Kuasi Eksperimen ka Siswa Kelas VII A SMP Negeri 15 Bandung Taun Ajaran 2011/2012
- PUPUJIAN DI KAMPUNG CIKULUNG DESA CIPENJO KACAMATAN CILEUNGSI KABUPATEN BOGOR PIKEUN BAHAN PANGAJARAN DI SMP
- MÉDIA AUDIO-VISUAL DINA PANGAJARAN NGAREGEPKEUN KAWIH: Studi Ékspérimén Murni ka Siswa Kelas XI SMA Pasundan 3 Cimahi
Taun Ajaran 2011/2012
- WAWACAN ABU NAWAS: Transliterasi jeung analisis struktural semiotika
- AJÉN PALSAPAH DINA ARSITÉKTUR IMAH ADAT KAMPUNG KUTA DÉSA KARANGPANINGAL KACAMATAN TAMBAKSARI KABUPATÉN CIAMIS
- AJÉN FALSAFAH KASENIAN TARAWANGSA DÉSA RANCAKALONG KECAMATAN RANCAKALONG KABUPATÉN SUMEDANG :
Hiji Ulikan Sémiotik
- ANALISIS KECAP SEREPAN DINA KARANGAN BERITA SISWA PIKEUN BAHAN PANGAJARAN NULIS DI KELAS X SMAN 15 GARUT
- HUBUNGAN ANTARA MINAT MACA TÉKS BASA SUNDA JEUNG KAMAMPUH NGAGUNAKEUN KANDAGA KECAP SISWA KELAS VII SMP PASUNDAN 4 BANDUNG TAUN AJARAN 2011/2012
- AJÉN FALSAFAH DINA SIMBOL-SIMBOL TRADISI HAJAT MAKAM DI KAMPUNG KAWUNGANTEN BABAKAN DÉSA KAWUNGANTEN KECAMATAN CIKAUM KABUPATÉN SUBANG :
Ulikan Struktural Semiotik
- KAÉFÉKTIFAN MÉTODE CANTOL PIKEUN PANGAJARAN UNDAK USUK BASA SUNDA:
Studi Kuasi Ékspérimén ka Siswa Kelas XI IPS 1 SMA Pasundan 8 Bandung Taun Ajaran 2011/2012
- FRASA DIRÉKTIF DINA NOVÉL BURON KARYA AAM AMILIA PIKEUN BAHAN AJAR MACA DI SMA:
Tilikan Struktur jeung Semantis
- UNSUR INTRINSIK NOVÉL KOLÉBAT KUWUNG-KUWUNGAN KINASIH KATUMBIRIAN KARYA TATANG SUMARSONO :
Talaah Struktur-Semiotik
- METODE LATIHAN PIKEUN PANGAJARAN NULIS AKSARA SUNDA
- MODÉL PANGAJARAN EXAMPLES NON EXAMPLES DINA PANGAJARAN NULIS SAJAK
: Studi Kuasi Ékspérimén ka Siswa Kelas VII A SMP Negeri 3 Cugenang Kabupatén Cianjur Taun Ajaran 2011/2012
- MODÉL PANGAJARAN KOOPERATIF TIPE JIGSAWPIKEUN NGARONJATKEUN KAPARIGELAN MACA DONGÉNG
- AJÉN SIMBOLIS DINA UPACARA NADRANDI DÉSA BLANAKAN KECAMATAN BLANAKAN KABUPATÉN SUBANG PIKEUN SALAH SAHIJI ALTERNATIF BAHAN AJAR DI SMP KELAS VII: ULIKAN STRUKTURAL – SÉMIOTIKA
- MODÉL DÉMONSTRASI PIKEUN NGARONJATKEUN KAMAMPUH NGAREGEPKEUN CARITA PONDOK
: Panalungtikan Tindakan Kelas ka Siswa Kelas IX D SMP Negeri 17 Bandung Taun Ajaran 2011-2012
- PAMAREKAN SAVI (SOMATIS AUDITORI VISUAL INTELEKTUAL) PIKEUN NGARONJATKEUN KAPARIGELAN NYARITAKEUN PANGALAMAN
: Panalungtikan Tindakan Kelas ka Siswa Kelas VII-B SMP Negeri 12 Bandung Taun Ajaran 2011-2012
- MODÉL PANGAJARAN COMPLETE SENTENCE DINA PANGAJARAN NGALARAPKEUN KECAP PANYAMBUNG
: Studi Kuasi Ékspérimén ka Siswa Kelas VIII-8 SMPN 43 Bandung Taun Ajaran 2011/2012
- BASA SUNDA DIALÉK GARUT DI KACAMATAN KARANGPAWITAN PIKEUN BAHAN PANGAJARAN BASA SUNDA DI SMA
- GÉOGRAFI DIALÉK BASA SUNDA SURADÉ DI KABUPATÉN SUKABUMI PIKEUN BAHAN PANGAJARAN MACA DI SMP
- ISTILAH-ISTILAH DINA KASENIAN CELEMPUNGAN DI KACAMATAN PAMULIHAN KABUPATÉN SUMEDANG PIKEUN BAHAN PANGAJARAN NGAREGEPKEUN DI SMP
- AJÉN ATIKAN DINA SISINDIRAN NU AYA DI DÉSA PARUMASAN KACAMATAN SODONGHILIR KABUPATÉN TASIKMALAYA PIKEUN BAHAN PANGAJARAN NULIS DI SMP
- SIMBOL-SIMBOL BUDAYA DINA KASENIAN RONGGÉNG GUNUNG DI KECAMATAN PADAHÉRANG KABUPATÉN CIAMIS PIKEUN BAHAN PANGAJARAN MACA DI SMA
- KAMAMPUH NGALARAPKEUN UNDAK USUK BASA SUNDA DINA WACANA DIALOG SISWA KELAS X MA AL-BIDAYAH BATUJAJAR KABUPATÉN BANDUNG BARAT TAUN 2011
- CD MULTIMÉDIA INTERAKTIF PIKEUN MÉDIA PEMBELAJARAN NGAREGEPKEUN SORA VOKAL
- MODÉL PEMBELAJARAN GROUP INVESTIGATION PIKEUN NGARONJATKEUN KAMAMPUH NULIS SURAT RESMI :
Panalungtikan Tindakan Kelas ka Siswa Kela IX-B SMP Negeri 17 Bandung Taun Ajaran 2011-2012
- MODÉL STAD : STUDENT TEAMS-ACHIEVEMENT DIVISIONS PIKEUN NINGKATKEUN KAMAMPUH MACA CARITA PONDOK : Panalungtikan Tindakan Kelas ka Siswa Kelas VII-F SMP Negeri 29 Bandung Taun Ajaran 2011/2012
- CAMPUR KODE DINA KARANGAN PANGALAMAN SISWA KELAS VII SMPN 1 BANDUNG TAUN AJARAN 2011/2012


text:
Tarekah ngawanohkeun
kadaharan khas sunda
Seueur
rupi-rupi na kadaharan khas sunda teh contona aya lotek,karedok,urab daun
sampeu,sareng tutug oncom.bedana tina kadaharan ayeuna nyaeta bahan-bahan cara
ngademelna ari kapungkurmah nganggo bahan-bahan alami benten sareng
ayeuna,kadaharan ayeuna mah seueur anu nggunakeun bahan-bahan pangawet atawa bahan
kimia tea, contona baso ngagunakeun boraks anu ngarusak kana awak urang,sarimi
anu nggunakeun lilin. Benten sareng daun sampeu anu ngagaduhan guna kanggo ngobatan
panyakit anemia.
Conto
kadaharan khas sunda lainna nyaeta Oncom,oncom nyaeta kadaharan tina kacang anu
dipermentasikeun. Loba guna na oncom teh salah sahiji na nyaeta oncom biasa
dijadikeun dengeuna sangu kujalan digoreng atawa di pasak jeung leunca.
Sanajan
bahan-bahan oncom mangrupakeun panyesaan tapi tina segi mah masih keneh padet
ku gizi.
Tina
proses permentasi oncom ges kabukti bias nyegah efek kembung beuteung.
Zaman ayeuna mah kadaharan khas sunda
teh geus mulai hese diteangan salian ku nyieun sorangan.


text:
Papatong
Papatong téh serangga nu asup kana ordo Odonata, subordo Epiprocta, jeung, dina jihat husus, infraordo Anisoptera. Cirina nyaéta panon majemuk nu badag, dua pasang jangjang ngalangkang, sarta tungtung awak nu panjang.
Kadaharan papatong ilaharna mah reungit, laleur, nyiruan, kukupu, sarta sarupaning serangga leutik lianna. Lingkungan hirup papatong biasana di sabudeureun situ, pasawahan, pokona mah deukeut ka cai, sabab larvana, nu katelah "kini-kini" téa, hirup na cai. Papatong mah tara ganggu, nyoco atawa nyeureud manusa; malah mah, papatong téh gedé pisan ajénna salaku pamangsa nu mantuan ngontrol populasi serangga nu bahya samodél reungit.
Daptar eusi
Daur hirup[édit | sunting sumber]
Daur hirup papatong, ti endog nepi ka paéhna nalika geus kolot, rupa-rupa, ti genep bulan nepi ka genep-tujuh taun. Papatong bikang napelkeun endogna dina atawa deukeut cai, misalna dina dangdaunan/jukut cai. Anu lila mah mangsa jadi kini-kini, dina jero cai, ngarénghap maké insang, sarta ngahakan invertebrata atawa vertebrata lian kayaning lauk leutik jeung buyur. Nalika geus sawawa dina ujud papatong, spésiés nu gedé mah bisa hirup nepi ka opat bulan.
Fakta umum[édit | sunting sumber]
Catetan rékor[édit | sunting sumber]
Papatong jaman baheula mah ukuranana leuwih badag batan papatong kiwari. Nu pangbadagna, kapanggih salaku fosil, nyaéta Protodonata nu ngaranna Meganeura monyi ti mangsa Permia, nu bébér jangjangna nepi ka 70–75 cm; bandingkeun jeung papatong jaman kiwari, nu pangbadagna ukur 19 cm, nyaéta papatong éndemik kapuloan Hawaii: Anax strenuus. Spésiés pangleutikna nu kungsi kacatet nyaéta papatong libellulid, Nannophya pygmaea ti Asia wétan, nu bébér jangjangna ukur 20 mm.
Papatong mangrupakeun serangga panggancangna, bisa nepi ka 60 mph [1]. Papatong Common Green Darner, (Anax junius), mangrupakeun salahsahiji papatong pangbadagna tur panggancangna, bisa hiber nepi ka 85 km/jam (53 mph).
Tetempoan[édit | sunting sumber]
Téténjoan papatong mah hadé pisan, ku ayana struktur panon nu ahéng: 30.000 fasét nu masing-masing mangrupakeun organ pangrasa cahya nu misah (ommatidia), nu ngahasilkeun panénjo ampir 360°.
Kamuflase[édit | sunting sumber]
Anyaran ieu kapanggih yén papatong bisa metakeun ilusi optik, nu disebut "kamuflase gerak" (motion camouflage), pikeun ngadodoho serangga séjén nu asup ka jajahanana. Nalika nyerang mangsana, papatong bisa metakeun gerak nu justru kawas nu teu usik, kitu cenah ceuk para panalungtik.
Klasifikasi[édit | sunting sumber]
Papatong Purba (Anisozygoptera)[édit | sunting sumber]
Sacara konvénsional, Anisoptera subordona aya gigireun "papatong purba" (Anisozygoptera, dua spésiés hirup kénéh, nu lianna mah geus lastari), tapi anyaran ieu aya katangtuan yén Anisozygoptera téh ngabentuk susunan parafilétik salaku dulur primitif Anisoptera. Ku kituna, Anisoptera diturunkeun kana infraordo, jadi subordo anyar Epiprocta (papatong sacara umum).
Papatong vs. papatong jarum[édit | sunting sumber]
Papatong jarum (Subordo Zygoptera) di urang mah sok disaruakeun jeung papatong biasa, padahal béda: papatong jarum mah mun keur eunteup jangjangna tara mébér, béda jeung papatong nu salawasna mébér. Ogé panonna, papatong jarum mah misah, sedengkeun papatong mah ampir paadek. Duanana kaasup Odonata, nu mibanda daur hirup nu sarupa.
Sumber rujukan[édit | sunting sumber]
- Dragonfly, Wikipédia édisi basa Inggris per 8 Januari 2006.


text:
Kabupatén Kuningan
Kabupatén Kuningan mangrupakeun hiji kabupatén di Propinsi Jawa Barat, Indonesia. Ibukotana nya éta Kuningan. Kabupatén ieu aya di antara 108°23 - 108° 47 Bujur Wétan jeung 6°45 - 7°13 Lintang Kidul. Kabupatén ieu aya di beulah wétan Jawa Barat, wawatesan jeung Kabupatén Cirebon di beulah kalér, Kabupatén Brebes (Jawa Tengah) di beulah wétan, Kabupatén Ciamis di beulah kidul, sarta Kabupatén Majalengka di beulah kuloneunnana.
Babagian Administratif[édit | sunting sumber]
Kabupatén Kuningan kawengku ku 32 kacamatan, nu kabagi deui kana 361 désa jeung 15 kalurahan. Puseur pamaréntahan aya di Kacamatan Kuningan.
Topografi[édit | sunting sumber]
Beulah wetan wilayah kabupatén ieu mangrupa dataran handap, sedengkeun di beulah kulonna mangrupa pagunungan, kalayan puncakna Gunung Ciremay (3.076 m) dina wawatesan jeung Kabupatén Majalengka. Gunung Ciremay mangrupakeun gunung pangluhurna di Jawa Barat.
Obyek Wisata[édit | sunting sumber]
- Talaga Remis
- Gedong Perundingan Linggarjati
- Linggarjati Indah
- Sangkan Hurip
- Désa Sitonjul
- Cibulan
- Taman Purbakala Cipari
- Cigugur
- Balong Karamat Darmaloka
- Wisata Leuweung
- Waduk Darma